tripathysagar/odia_wiki huggingface dataset:
କାଞ୍ଚନଜଙ୍ଘା ଏକ୍ସପ୍ରେସ, ଭାରତୀୟ ରେଳବାଇର ମେଲ/ ଏକ୍ସପ୍ରେସ ଶ୍ରେଣୀୟ ଏକ ଟ୍ରେନ ଯାହା ପଶ୍ଚିମ ବଙ୍ଗକୁ ଆସାମ ସହ ରେଳପଥରେ ସଂଯୁକ୍ତ କରେ । ପ୍ରଥମେ ହାୱଡା ଓ ନୂଆ ଜଳପାଇଗୁଡି ମଧ୍ୟରେ ଚଳାଚଳ କରୁଥିବା ଏହି ଏକ୍ସପ୍ରେସ ଟ୍ରେନ ସାଂପ୍ରତିକ ଗୁଆହାଟି ଜଙ୍କସନ ପର୍ଯ୍ୟନ୍ତ ପରିବର୍ଧିତ ହୋଇଛି । ବର୍ତ୍ତମାନ ଏହା କଲିକତାର ସିଆଲଦାରୁ ଆସାମର ଶିଲଚର ଯାଏ ଚଳାଚଳ କରୁଛି । ସପ୍ତାହକୁ ୩ ଥର ଚାଲୁଥିବା ଏହି ଟ୍ରେନଦ୍ୱାରା ପର୍ଯ୍ୟଟକ ଓ ତୀର୍ଥଯାତ୍ରୀମାନେ ଉପକୃତ ହୋଇ ଥାଆନ୍ତି । ନାମକରଣ ହିମାଲୟ ପର୍ବତର ଏଇତିହାସିକ ଶିଖର କଞ୍ଚନଜଙ୍ଘା ନିକଟ ବର୍ତୀ ଇଲାକାକୁ ଯାଉଥିବାରୁ ଏହାକୁ କାଞ୍ଚନଜଙ୍ଘା ଏକ୍ସପ୍ରେସ ଭାବରେ ନାମିତ କରାଯାଇଛି । ବିଶିଷ୍ଟ ରହଣିସ୍ଥଳ - ସମୟ ସାରଣୀ ଏହି ଟ୍ରେନ ସିଆଲଦାରୁ ୬.୩୫ରେ ଛାଡି ପରଦିନ ସକାଳ ୪.୩୦ରେ ଗୁଆହାଟିଠାରେ ପହଞ୍ଚେ । ଗୁଆହାଟି ଜଙ୍କସନରୁ ରାତି ୧୦.୩୦ରେ ଛାଡି ପରଦିନ ସନ୍ଧ୍ୟା ୭.୨୫ରେ ପହଞ୍ଚେ ।
ଜଗନ୍ନାଥ ମନ୍ଦିରରେ ଶ୍ରୀଦେବୀଙ୍କ ପାକଶାଳା ବା ରୋଷଶାଳାରେ ଜଗନ୍ନାଥଙ୍କ ପାଇଁ ବ୍ୟଞ୍ଜନ ପ୍ରସ୍ତୁତ କରୁଥିବା ସେବକଙ୍କୁ ମହାସୁଆର କୁହାଯାଏ । ଏହି ମହାସୁଆରମାନଙ୍କର ମୋଟ ୪ଟି ଗୋଷ୍ଠୀ ରହିଛ । କମଳା ଚିଙ୍ଗୁଡ଼ି ଚୋପା ବଡ଼ଚିତା ଗୋବର ପାଣିଆ । ଏମାନଙ୍କର ସେବା ମଧ୍ୟ ଭିନ୍ନ ଭିନ୍ନ ରହିଛି । କମଳା ମହାସୁଆର ପୁରୁଷୋତ୍ତମ ଦାସଙ୍କ ରଚିତ  'କାଞ୍ଚୁକାବେରୀ' ରେ ଦାଶରଥି ମହାସୁଆର ଉପରେ ଏକ ପ୍ରବାଦ ଉଲ୍ଲେଖ ହୋଇଛି । ଏଥିରେ ଲେଖାଅଛି ଯେ,  "ଦାଶରଥୀ ଦିନେ ଆଟିକାଟିଏ ଉତ୍ତମ ପକ୍ୱ କମଳା ଜଗନ୍ନାଥଙ୍କ ବାଡ଼ରେ ବାଢ଼ିଲା ବେଳେ, ଜଗନ୍ନାଥ ତାହାକୁ ବଳଭଦ୍ରଙ୍କ ବାଡ଼ରେ ବାଢ଼ିବା ପାଇଁ ନିର୍ଦ୍ଦେଶ ଦେଇଥିଲେ । ଏବଂ ବଳଭଦ୍ରଙ୍କ ବାଡ଼ରେ ବାଢ଼ିବା ବେଳେ ବଳଭଦ୍ର ତାକୁ ଜଗନ୍ନାଥଙ୍କ ବାଡ଼ରେ ବାଢ଼ିବା ପାଇଁ ନିର୍ଦ୍ଦେଶ ଦେଇଥିଲେ । ଦୀର୍ଘସମୟ ଧରି ଏପରି କୌତୁକ କରିବାରୁ ବିଳମ୍ବ ହେଲା । ରାଜା ତାଙ୍କୁ ଧରି ଆଣିବା ପାଇଁ ଆଦେଶ ଦେଲେ । ଛଡ଼ିଦାର  'ଠାକୁରଙ୍କ ଆଜ୍ଞା ଆସ ବେଗୋ'  କହିବାରୁ ଦାଶରଥି  'ଜଗନ୍ନାଥଙ୍କ ଛଡ଼ା ଆଉ କେ ଠାକୁର ଅଛନ୍ତି-ମୁଁ ଜାଣେନି'  ବୋଲି କହିଥିଲେ । ଏହି ଦୋଷରେ ସେ ବନ୍ଦୀ ହେଲେ । ତାକୁ ଛାଡ଼ିଦେଲେ ଆମେ ମଣୋହୀ କରିବୁ ବୋଲି ତୃତୀୟ ରାତିରେ ଜଗନ୍ନାଥ ଆଜ୍ଞା ଦେବାରୁ ରାଜା ତାଙ୍କୁ ମୁକ୍ତ କଲେ ।" ସେହିଦିନଠାରୁ ସେ କମଳା ମହାସୁଆର ନାମରେ ଖ୍ୟାତ ହେଲେ । ଶ୍ରୀମନ୍ଦିର ସ୍ୱତ୍ତ୍ୱଲିପିରେ କମଳା ମହାସୁଆର ପ୍ରଥମ ଛେକ  'ଚନ୍ଦ୍ରକାନ୍ତି ସରା'  ନେବା ପାଇଁ ଉଲ୍ଲେଖ ଅଛି । ଚିଙ୍ଗୁଡ଼ିଚୋପା ଆମିଷ ଅଭାବରୁ ଦିନେ କାହା ଦୁଆରୁ ଚିଙ୍ଗୁଡ଼ିଚୋପା ସଂଗ୍ରହ କରି ତାକୁ ରାଜାଙ୍କୁ ସୁସ୍ୱାଦୁ ବ୍ୟଞ୍ଜନ କରି ଦେଇଥୁବାରୁ ସେମାନେ ଚିଙ୍ଗୁଡ଼ିଚୋପା ଭାବରେ ପ୍ରସିଦ୍ଧ ହେଲେ ବୋଲି କାହାଣୀ ରହିଛି । ଚିଙ୍ଗୁଡ଼ିଚୋପା ଦକ୍ଷିଣ ଓଡ଼ିଶା ବ୍ୟବହୃତ ଏକ ଅଳଙ୍କାର ନାମ ଅଟେ । ବଡ଼ଚିତା ମହାସୁଆରମାନଙ୍କ ମଧରୁ କେତେକ ତିଲକ ଧାରଣ କରନ୍ତି । ସେମାନେ ରୋଷକୁ ଆସିବା ବେଳେ ଏହି ତିଲକ କରି ଆସୁଥୁବାରୁ ତାଙ୍କୁ ବଡ଼ଚିତା ମହାସୁଆର ବୋଲି କୁହାଯାଏ । ଗୋବରପାଣିଆ ରୋଷଘରେ ଜଗନ୍ନାଥଙ୍କ ଭୋଗ ରନ୍ଧାଯାଏ । ଏହି ରୋଷେଇ ହେବା ପୂର୍ବରୁ ରୋଷଘରେ ହୋମ ହୋଇଥାଏ । ଯାହାକୁ ରୋଷହୋମ କୁହାଯାଏ । ଏହି ରୋଷହୋମ ପୂର୍ବରୁ ଯେଉଁ ମହାସୁଆର ଗୋବର/ ଚୂନପାଣି ପକାନ୍ତି ସେମାନଙ୍କୁ ଗୋବରପାଣିଆ ମହାସୁଆର ବୋଲି କୁହାଯାଏ ।
, ନରଏଥିଷ୍ଟେରନ, ଅନ୍ୟ ଏକ ନାମ ନରଏଥିଣ୍ଡ୍ରୋନ, ଏକ ଔଷଧ ଯାହା ଜନ୍ମ ନିୟନ୍ତ୍ରଣ ବଟିକା, ଋତୁବନ୍ଦ ହରମୋନ ଥେରାପି ଏବଂ ସ୍ତ୍ରୀ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ସ୍ତ୍ରୀ ରୋଗମାନଙ୍କ ମଧ୍ୟରେ ଏଣ୍ଡୋମେଟ୍ରିଓସିସ୍, ଜରାୟୁର ଅସ୍ୱାଭାବିକ ରକ୍ତସ୍ରାବ ଏବଂ ଋତୁଶୂଳ ଇତ୍ୟାଦି ରୋଗମାନଙ୍କ ନାମ ଉଲ୍ଲେଖନୀୟ । ଏହା ପାଟିରେ ଦିଆଯାଏ ବା ନରଏଥିଷ୍ଟିରନ୍ ଏନାଣ୍ଟେଟ୍ ଭାବରେ ଇଞ୍ଜେକସନ ଆକାରରେ ବ୍ୟବହୃତ ହୁଏ । ଏହା ଉଭୟ ସ୍ୱଳ୍ପ-ମାତ୍ରା ଏବଂ ଅଧିକ ମାତ୍ରା ସୂତ୍ରରେ ଏକାକୀ ବା ଏଷ୍ଟ୍ରୋଜେନ୍ ସହିତ ଉପଲବ୍ଧ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ଋତୁସ୍ରାବ, ମୁଣ୍ଡବିନ୍ଧା, ଅଇ, ଏବଂ ସ୍ତନ ଦରଜ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଦାସୀନତା, ବ୍ରଣ, କେଶ ବୃଦ୍ଧି ହୋଇପାରେ  ଜନ୍ମ ନିୟନ୍ତ୍ରଣ କରିବା ଲକ୍ଷରେ ସ୍ତନ୍ୟପାନ କରାଇବା ସମୟରେ ଏହା ବ୍ୟବହୃତ ହୋଇପାରେ । ଏହା ଏକ ଉତ୍ପାଦିତ ପ୍ରୋଜେଷ୍ଟିନ୍ ଯାହା ଏଣ୍ଡୋମେଟ୍ରିଅମକୁ ବିସ୍ତାର ପର୍ଯ୍ୟାୟରୁ ସ୍ରାବ ପର୍ଯ୍ୟାୟ ପର୍ଯ୍ୟନ୍ତ ପରିବର୍ତ୍ତନ କରିଥାଏ । ଏହାକୁ ବେଳେବେଳେ  "ପ୍ରଥମ ପିଢ଼ୀ ପ୍ରୋଜେଷ୍ଟିନ୍ କୁହାଯାଏ । ନରଏଥିଷ୍ଟେରନ ପ୍ରଥମେ ୧୯୫୧ ମସିହାରେ ତିଆରି ହୋଇଥିଲା ଏବଂ ପ୍ରଥମ ପ୍ରୋଜେଷ୍ଟିନ୍ ମଧ୍ୟରୁ ଅନ୍ୟତମ ଭାବରେ ବିକଶିତ ହୋଇଥିବା । ଏହା ୧୯୫୭ ମସିହାରେ ପ୍ରଥମେ ଡାକ୍ତରୀ ବ୍ୟବହାରରେ ଆସିଥିଲା ଏବଂ ୧୯୬୩ ମସିହାରେ ଜନ୍ମ ନିୟନ୍ତ୍ରଣକାରୀ ଭାବରେ ଇଷ୍ଟ୍ରୋଜେନ୍ ସହିତ ମିଳିତ ଭାବରେ ଉପଲବ୍ଧ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୫ ମିଗ୍ରାର ୯୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ  ୪ ଥିଲା । ଯୁକ୍ତରାଷ୍ଟ୍ରରେ ଏକ ମାସର ଔଷଧର ମୂଲ୍ୟ ପ୍ରାୟ ୯ ଡଲାର ଅଟେ । ୨୦୧୮ରେ ଏହା ୫ ନିୟୁରୁ ଅଧିକ ପ୍ରେସକ୍ରିପସନ୍ ସହିତ ଯୁକ୍ତରାଷ୍ଟ୍ରରେ ୧୩୮ ତମ ସାଧାରଣତ ପ୍ରେସକ୍ରିପସନ ଔଷଧ ଥିଲା ।
ଛେଳିଆପଡ଼ା, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୪ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଓତ୍ତାପଲମ ଏକ ଭାରତୀୟ ପୌରପାଳିକା   ଅଟେ । ଏହା କେରଳର ପଲକ୍କଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଓତ୍ତାପଲମ ୧୦.୭୭୦୯ ଉତ୍ତର ଅକ୍ଷାଂଶ ଓ ୭୬.୩୭୮୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୭୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଓତ୍ତାପଲମ ସହରର ମୋଟ ଜନସଂଖ୍ୟା ୪୯୨୩୦ ଅଟେ । ସେଥି ମଧ୍ୟରୁ ୪୭.୧୦% ଜଣ ପରୁଷ ହୋଇଥିବା ବେଳେ ୫୨.୯୦% ଜଣ ନାରୀ ଅଟନ୍ତି । ଓତ୍ତାପଲମର ସାକ୍ଷରତା ହାର ୮୦.୭୨% ଅଟେ । ଏହା ଜାତୀୟ ହାରଠାରୁ ୧୫.୮୮% ପ୍ରତିଶତ କମ ଅଟେ । ସେଥିରୁ ୩୮.୮୪% ପ୍ରତିଶତ ପୁରୁଷ ଓ ୪୧.୮୭% ନାରୀ ଅଟନ୍ତି । ୧୧.୫୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ଓତ୍ତାପଲମର ସରକାରୀ ଭାଷା ଅଟେ ।
ପିଲଭୁଲାକାଣ୍ଡି ଠେକେରାପରାମ୍ବିଲ୍ ଉଷା  (ଜନ୍ମ ୨୭ ଜୁନ୍ ୧୯୬୪), ଲୋକପ୍ରିୟ ଭାବେ ପିଟି ଉଷା ନାମରେ ଜଣାଶୁଣା, ଜଣେ ଅବସର ପ୍ରାପ୍ତ ଭାରତୀୟ ଦୌଡ଼କୁଦ ଖେଳାଳି  । ସେ ୧୯୭୯ ମସିହାରୁ ଭାରତୀୟ ଆଥ୍‌ଲେଟିକ୍‌ସ ସ‌ହ ଜଡ଼ିତ । ସେ ମଧ୍ୟ ଦୌଡ଼କୁଦର ରାଣୀ ଭାବେ ଜଣାଶୁଣା । ସେ ପାୟୋଲି ଏକ୍ସ୍‌ପ୍ରେସ୍ ନାମରେ ମଧ୍ୟ ପରିଚିତ ଥିଲେ । ବର୍ତ୍ତମାନ ସେ କେରଳର କୋଝିକୋଡ୍ ନିକଟସ୍ଥ କୋଇଲାଣ୍ଡିରେ, ଉଷା ସ୍କୁଲ୍ ଅଫ୍ ଆଥ୍‌ଲେଟିକ୍‌ସ ଚଲାଉଛନ୍ତି ।
ଅକ୍ଷରା ହାସନ  (ଜନ୍ମ: ୧୨ ଅକ୍ଟୋବର ୧୯୯୧) ଜଣେ ଭାରତୀୟ କଥାଚିତ୍ର ଅଭିନେତ୍ରୀ, ସ‌ହକାରୀ ନିର୍ଦ୍ଦେଶକ  । ସେ ଅଭିନେତା କମଳ ହାସନଙ୍କ ଏବଂ ଅଭିନେତ୍ରୀ ସାରିକା ଠାକୁରଙ୍କର ସାନ ଝିଅ । ସେ ଅଭିନେତ୍ରୀ ସୃତି ହାସନଙ୍କର ସାନ ଭଉଣୀ । ଅକ୍ଷରା ୨୦୧୫ ମସିହାରେ ହିନ୍ଦୀ କଥାଚିତ୍ର ଶମିତାଭରେ ଧନୁଷ ଏବଂ ଅମିତାଭ ବଚ୍ଚନଙ୍କ ସ‌ହ ଅଭିନୟ ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ଅକ୍ଷରା ହାସନ ୧୨ ଅକ୍ଟୋବର ୧୯୯୧ ମସିହାରେ ତାମିଲନାଡ଼ୁର ଚେନ୍ନାଇରେ ଜନ୍ମଗ୍ରହଣ କରିଥିଲେ । ଅଭିନେତା କମଲ ହାସନ ଏବଂ ଅଭିନେତ୍ରୀ ସାରିକା ହାସନଙ୍କର ବଡ଼ ଝିଅ ହେଉଛନ୍ତି ସୃତି ହାସନ ଏବଂ ସାନ ଝିଅ ହେଉଛନ୍ତି ଅକ୍ଷରା ହାସନ । ଅକ୍ଷରାଙ୍କର ପିତା କମଲ ଜଣେ ତାମିଲି ହିନ୍ଦୁ ବ୍ରାହ୍ମଣ ଏବଂ ତାଙ୍କ ମାଆ ସାରିକା ମହାରାଷ୍ଟ୍ର ଅଧିବାସିନୀ । ଅକ୍ଷରା ତାଙ୍କର ବିଦ୍ୟାଳୟ ଶିକ୍ଷା ଚେନ୍ନାଇର ଆବାକସ୍ ମୋଣ୍ଟେସୋରି ବିଦ୍ୟାଳୟରୁ ଶେଷ କରିଥିଲେ । ଏହା ପରେ ସେ ବାଙ୍ଗାଲୋରର ଇନ୍ଦୁସ୍ ଇଣ୍ଟରନେସନ୍ୟାଲ ସ୍କୁଲରେ ପଢ଼ିଥିଲେ । ଏବେ ଅକ୍ଷରା ତାଙ୍କ ମାଆ ସକିରାଙ୍କ ସ‌ହ ମୁମ୍ବାଇରେ ବାସ କରୁଛନ୍ତି । କଥାଚିତ୍ର ଜୀବନ ୨୦୧୦ ମସିହାରେ ଅକ୍ଷରା ନିର୍ଦ୍ଦେଶକ ରାହୁଲ ଧୋଲକିଆଙ୍କ ସ‌ହ ସ‌ହକାରୀ ନିର୍ଦ୍ଦେଶକ ଭାବରେ ସୋସାଇଟ୍ ଚଳଚ୍ଚିତ୍ରରେ କାମ କରିଥିଲେ । ଏହି ଚଳଚ୍ଚିତ୍ରରେ ଅକ୍ଷରାଙ୍କର ମାଆ ସାରିକା ମଧ୍ୟ କାର୍ଯ୍ୟ କରିଥିଲେ । ଏତଦ୍‌ବ୍ୟତୀତ ସେ ମଧ୍ୟ ଅନେକ ବିଜ୍ଞାପନ ଚଳଚ୍ଚିତ୍ରରେ ସ‌ହକାରୀ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ଅକ୍ଷରା ଜଣେ ସ‌ହ ନିର୍ଦ୍ଦେଶକ ଭାବରେ କାର୍ଯ୍ୟ କରୁଥିବା ବେଳେ, ନିର୍ଦ୍ଦେଶକ ମଣି ରତ୍ନମ୍ଙ୍କର ୨୦୧୩ର ଚଳଚ୍ଚିତ୍ର କାଦଲରେ ତାଙ୍କୁ ସୁଯୋଗ ଦେଇଥିଲେ, ମାତ୍ର ଅକ୍ଷରା ଏହି କଥାଚିତ୍ରରେ ଅଭିନୟ ପାଇଁ ରାଜି ହୋଇ ନ ଥିଲେ । ଅକ୍ଷରା ୨୦୧୫ରେ ଅଭିନେତା ଧନୁଷ ଏବଂ ଅମିତାଭ ବଚନଙ୍କ ସ‌ହ ଶମିତାଭ ଚଳଚ୍ଚିତ୍ରରେ ପ୍ରଥମ କରି ଅଭିନୟ ଆରମ୍ଭ କରିଥିଲେ ।
ଅନ୍ତୋଦୟ ଅନ୍ନ ଯୋଜନା   , ଭାରତ ସରକାରଙ୍କ ପ୍ରଯୋଜିତ ଏକ ଯୋଜନା । ଏହାକୁ କେନ୍ଦ୍ର ସରକାର ୨୫ ଡିସେମ୍ବର ୨୦୦୦ ମସିହାରେ ପ୍ରଥମ କରି ଭାରତୀୟ ରାଜ୍ୟ ରାଜସ୍ଥାନରେ ପ୍ରଣଯନ କରିଥିଲେ ଓ ସାଂପ୍ରତିକ ଏହା ସମସ୍ତ ରାଜ୍ୟ ସମୂହରେ କାର୍ଯ୍ୟକାରୀ ହେଇ ଆସୁଛି । ଏହି ଯୋଜନାଦ୍ୱାରା ଦେଶର ଦରିଦ୍ରତମ ପରିବାର ମାନଙ୍କୁ ବହୁ ରିହାତି ଦରରେ ଅନ୍ନ ଯୋଗାଇ ଦିଆ ଯାଇଥାଏ ।ଏହି ଯୋଜନାକୁ  "ଦିନ ଦୟାଲ ଉପଧ୍ୟାୟ ଅନ୍ତୋଦୟ ଯୋଜନା "  କୁହାଯାଏ । ପ୍ରଥମ ସ୍ତରରେ ଦେଶର ପ୍ରାୟ ୧୦,୦୦୦,୦୦୦ ଦରିଦ୍ରତାର ସୀମାରେଖା ତଳେ ଥିବା ଅତ୍ୟନ୍ତ ଦରିଦ୍ର ପରିବାରକୁ ଚିହ୍ନଟ କରାଯିବାର ପ୍ରକ୍ରିୟା କରାଯାଇ ସରକାରଙ୍କ ତରଫରୁ ସେମାନଙ୍କୁ ମାସିକ ୩୫ କିଲୋଗ୍ରାମ ଲେଖା ଚାଉଳ ବା ଗହମ ଖୁବ ରିହାତି ଦରରେ ଯୋଗେଇ ଦେବାର ବ୍ୟବସ୍ଥା କରା ଯାଇଥିଲା । ଏହି ଯୋଜନାରେ ଅନ୍ତର୍ଭୁକ୍ତ ହେଇଥିବା ପରିବାରମାନେ କିଲୋଗ୍ରାମ ପିଛା ୩ ଟଙ୍କାରେ ଚାଉଳ ଓ ୨ ଟଙ୍କାରେ ଗହମ ପାଇବାର ବ୍ୟବସ୍ଥା ରହିଲା । ଜୁନ ୨୦୦୩ , ଓ ଅଗଷ୍ଟ ୨୦୦୪ ମସିହାରେ ଏହି ଯୋଜନାର ପରିସର ବୃଦ୍ଧି କରାଯାଇ ଆହୁରି ୫,୦୦୦,୦୦୦ ଦରିଦ୍ର ସୀମା ରେଖା ତଳେ ରହିଥିବା ପରିବାରଙ୍କୁ ଅନ୍ତର୍ଭୁକ୍ତ କରାଯାଇଥିଲା । ରେସନ କାର୍ଡ ଚିହ୍ନଟ ପ୍ରକ୍ରିୟାରେ ଚିହ୍ନଟ ହେଇଥିବା ହିତାଧିକାରୀ ପରିବାରକୁ  " ଅନ୍ତୋଦୟ ରେସନ କାର୍ଡ "  ନାମକ କାର୍ଡ ପ୍ରଦାନ କରାଯାଇଥିଲା । ହଳଦିଆ ରଙ୍ଗର ଏହି କାର୍ଡ ଏକ ପରିଚୟ ପତ୍ରର କାର୍ଯ୍ୟ ମଧ୍ୟ କରିଥାଏ । ଏହା ସହ ରେସନ ପାଇବାକୁ ସବୁଜ ରଙ୍ଗର ରେସନ କାର୍ଡ ମଧ୍ୟ ପ୍ରଦାନ କରାଯାଇଥିଲା ।
ଲୋଣି, ଭାରତ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ଘଜିଅବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଲୋଣି, ଭାରତ ୨୮.୭୫୧୫ ଉତ୍ତର ଅକ୍ଷାଂଶ ଓ ୭୭.୨୮୮୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲୋଣି, ଭାରତ ସହରର ମୋଟ ଜନସଂଖ୍ୟା ୧୨୦୬୫୯ ଅଟେ । ସେଥି ମଧ୍ୟରୁ ୫୩.୮୫% ଜଣ ପରୁଷ ହୋଇଥିବା ବେଳେ ୪୬.୧୫% ଜଣ ନାରୀ ଅଟନ୍ତି । ଲୋଣି, ଭାରତର ସାକ୍ଷରତା ହାର ୪୯.୧୮% ଅଟେ । ଏହା ଜାତୀୟ ହାରଠାରୁ ୧୫.୬୬% ପ୍ରତିଶତ କମ ଅଟେ । ସେଥିରୁ ୩୦.୭୯% ପ୍ରତିଶତ ପୁରୁଷ ଓ ୧୮.୪୦% ନାରୀ ଅଟନ୍ତି । ୧୯.୫୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଲୋଣି, ଭାରତର ସରକାରୀ ଭାଷା ଅଟେ ।
ଶ୍ରୀ ଶ୍ରୀ ପତିତପାବନ ୧୯୬୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆକଥାଚିତ୍ର । ଏହା ସୁକୁମାର ଗାଙ୍ଗୁଲୀଙ୍କ ପ୍ରଯୋଜନା ଓ ନିର୍ଦ୍ଦେଶନାରେ ନିର୍ମିତ ହେଇଥିଲା । ହରିହର ମିଶ୍ର ଏହି କଥାଚିତ୍ରରେ ଗୀତ ଓ ସଂଳାପ ରଚନା କରିଥିବା ବେଳେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ନବ କୁମାର ମିଶ୍ର, ରଘୁନାଥ ପାଣିଗ୍ରାହୀ ଓ ରାଧାମଣି ମହାପାତ୍ର ।
ରେଢାଖୋଲ ରାଜ୍ୟ  ଓଡ଼ିଆ: ରେଢ଼ାଖୋଲ; ହିନ୍ଦୀ :      , ଏକ ବ୍ରିଟିଶ ସମୟର ରାଜ୍ୟ ଥିଲା । ଏହା ଛୋଟ ନାଗପୁର ରାଜ୍ୟ ସମୂହ ଭିତରେ ଥିଲା । ଏହାର ରାଜଧାନୀ ରେଢାଖୋଲ ସହରରେ ଥିଲା । ବର୍ତ୍ତମାନ ରେଢାଖୋଲ ସମ୍ବଲପୁର ଜିଲ୍ଲାରେ ଅନ୍ତରଭୁକ୍ତ । ଏହାର ପରିବ୍ୟାପ୍ତି 2.157 ବର୍ଗ କିଲୋମିଟର ଓ 1901ରେ ଜନସଂଖ୍ୟା 26,888 ଥିଲା । ଏହି ରାଜ୍ୟର ଅଧିକାଂଶ ଅଞ୍ଚଳ ଘୋର ଜଙ୍ଗଲରେ ପୂର୍ଣ ଥିଲା । ଏହି ଜଙ୍ଗଲରେ ହାତୀ , ବାଘ ପରି ଜନ୍ତୁ ବିଚରଣ କରୁଥିଲେ ।ଏଠାରେ କୋଳ ଜନଜାତିର ଲୋକ ବହୁ ସଂଖ୍ୟାରେ ରହନ୍ତି । ଏମାନେ ମୁଣ୍ଡା ଓ ଓରାଓଁ ଭାଷା ବ୍ୟବହାର କରନ୍ତି । ଚଷା ଜାତୀୟ ଲୋକ ମଧ୍ୟ ବହୁ ସଂଖ୍ୟାରେ ଏଠାରେ ରହନ୍ତି । . ଇତିହାସ 18 ଶ ଶତାବ୍ଦୀ ଯାଏ ରେଢାଖୋଲ ବାମରା ରାଜ୍ୟର ଅଧିନସ୍ଥ ରାଜ୍ୟ ରହିଥିଲା । ଏହାକୁ ପାଟଣାର ଗଡଜାତ ରାଜା ସ୍ୱାଧୀନତା ଦେଇଥିଲେ ।ଠାରେ ଯୁଦ୍ଧରେ ରେଢାଖୋଲ ରାଜପରିବାରର ଏକ ବାଳକ ଛଡାସମସ୍ତେ ବାମର ରାଜ୍ୟ ସହ ଯୁଦ୍ଧରେ ନିହତ ହେଇଥିଲେ । ସେହି ବାଳକକୁ ବୁଟକା ସୁଧ ନାମକ ଜାତିର ଜଣେ ମହିଳା ନେଇଯାଇ ରଖିଥିଲେ । ସେ ବଡ ହେଲା ପରେ ପୁନର୍ବାର ରେଢାଖୋଲର ଗାଦୀ ଅକ୍ତିଆର କରିଥିଲେ । ତେଣୁ ବୁଟକା ସୁଧ ଜାତିକୁ ରାଜପରିବାର ସ୍ୱତନ୍ତ୍ର ଭାବେ ଦେଖନ୍ତି । ରେଢାଖୋଲର ରାଜାମାନେ ରାଥୋରେ ରାଜପୁତ ଓ ସେମାନେ ସେରିକେଲ , ବଣାଇ ଓ ଖରସୁଆ ରାଜା ପରିବାର ସହ ସମ୍ପର୍କିତ । ରାଜ୍ୟ 1905 ମସିହା ଯାଏ ଛତିଶଗଦ ଡିଭିଜନ ଅନ୍ତର୍ଗତ କମିଶନରଙ୍କ ଅଧୀନରେ ରହି ତାହା ପରେ ବେଙ୍ଗଲ ପ୍ରେସିଡେନ୍ସିରେ ରହିଥିଲା । ରେଢାଖୋଲର ସେଶ ରାଜା ଗିରୀଶ ଦେଓ ଜାନୁଆରୀ 1948ରେ ରାଜ୍ୟକୁ ଭାରତୀୟ ରାଜ୍ୟ ସଂଘକୁ ସମର୍ପଣ କରିଥିଲେ । ଶାସକ ରେଢାଖୋଲର ଶାସକମାନେ ନିଜକୁ  "ରାଜା "  ବୋଲାଉଥିଲେ ।
ମନ୍ଦିରରେ ପ୍ରଚଳିତ ନୀତିମାନଙ୍କ ମଧ୍ୟରୁ  'ଦ୍ୱାରଫିଟା'  ପରେ ଏ ହଉଛି ପ୍ରଥମ ନୀତି । ସାଧାରଣତ ବ୍ରାହ୍ମ ମୁହୂର୍ତ୍ତରେ ପ୍ରଭୁ ମଙ୍ଗଳମୟଙ୍କ ଉଦ୍ଦେଶ୍ୟରେ ହେଉଥିବା ଆଲତିକୁ  'ମଙ୍ଗଳଆଳତି'  କୁହାଯାଏ । ଦୈନିକ ଦ୍ୱାରଫିଟା ଓ ମଙ୍ଗଳଆଳତି ଊଷାକାଳ ଅର୍ଥାତ ୫ ଘଟିକା ପୂର୍ବରୁ ହେବାର ନିୟମ ଅଛି । ଦ୍ୱାର ଫିଟାପରେ ମଙ୍ଗଳ ଆଳତି କାର୍ଯ୍ୟ ସମ୍ପାଦନା ହୋଇଥାଏ । ଭିତରଛ ମହାପାତ୍ର ଶ୍ରୀଜୀଉଙ୍କୁ ନିରୀକ୍ଷଣ କରି ଅଙ୍ଗ ସାଜସଜ୍ଜାରେ ଯଦି କିଛି ବ୍ୟତିକ୍ରମ ହୋଇଥାଏ ,ତାହାକୁ ସଜାଡିବା ପରେ ଆଳତିର ସମସ୍ତ ଆୟୋଜନ କରାଯାଏ । ଆଳତିର ବିଧି :- ଆଳତି ପାଇଁ  'ଭଣ୍ଡାର ମେକାପ' କର୍ପୁର-ଦାନିରେ କର୍ପୁର ରଖନ୍ତି ।  'ସେବକ ସୁଆର'  ଓ  'ବଡୁ'  ତିନୋଟି ରୂପା ଥାଳିରେ ପିଷ୍ଟକ ଆଳତି ଏବଂ ୨୧ଟି ବତୀ ରଖି ଆଳତି ପାଇଁ ଯୋଗାଇ ଦିଆଯାଏ । ଚାଉଳ ଚୂନାକୁ ଦହିରେ ମିଶାଇ ପିଷ୍ଟକ ଆଳତି ତିଆରି କରାଯାଏ । ଏହାପରେ ଜୟବିଜୟ ଦ୍ୱାର ଖୋଲିଦିଆଯାଏ ଏବଂ ହରିବୋଲ ହୁଳହୁଳି ଶବ୍ଦରେ ଶ୍ରୀମନ୍ଦିର ପ୍ରକମ୍ପିତ ହୁଏ । ପ୍ରଥମେ କର୍ପୁର ଆଳତି କରାଯାଏ । ତାପରେ ୨୧ଟି ବତିକୁ ଅଗ୍ନି ସଂଯୋଗ କରାଯାଏ । ଶେଷରେ ପିଷ୍ଟକ ଆଳତି ହୋଇଥାଏ । ମଙ୍ଗଳ ଆଳତି ଦର୍ଶନ କରି ପିଷ୍ଟକ ଆଳତି ଭୋଗ ସେବା ବିଧି ଥିବାରୁ ସେବାୟତମାନେ ଏହାକୁ ବିତରଣ କରିଥାନ୍ତି । ଆଳତି ପରେ ସିଂହାରୀ ରତ୍ନ ସିଂହାସାନ ଉପରକୁ ଉଠି ଠାକୁରମାନଙ୍କୁ  'ମଇଲମ'  କରିଥାନ୍ତି । ମାଳ ଓ ବସ୍ତ୍ରାଦିକୁ କଢାଯିବା କାର୍ଯ୍ୟକୁ  'ମଇଲମ'  କୁହାଯାଇଥାଏ ।
ବୀରଭଦ୍ର ସିଂହ  (ଜନ୍ମ: ୩ ମାର୍ଚ୍ଚ ୧୯୪୫) ଜଣେ ଓଡ଼ିଆ ରାଜନୀତିଜ୍ଞ  । ବୀରଭଦ୍ର ଓଡ଼ିଶା ରାଜନୀତିରେ ଉତ୍କଳ କଂଗ୍ରେସ ଓ ଜନତା ଦଳ ଓ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ତିନିଥର ବିଧାୟକ ଭାବରେ କାର୍ଯ୍ୟ କରିଛନ୍ତି । ୧୯୭୧, ୧୯୭୭ ଓ ୧୯୯୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଖୁଣ୍ଟା ବିଧାନ ସଭା ନିର୍ବାଚନ ମଣ୍ଡଳୀ ଓ ଉଦଳା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୭ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ବୀରଭଦ୍ର ସିଂହ ୧୯୪୫ ମସିହାର ମାର୍ଚ୍ଚ ମାସ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦଲକା ସିଂହ । ତାଙ୍କ ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ତାଙ୍କ ପତ୍ନୀଙ୍କ ନାମ ମାଳତୀ ସିଂହ । ରାଜନୈତିକ ଜୀବନ ବୀରଭଦ୍ର ଓଡ଼ିଶା ରାଜନୀତିରେ ଉତ୍କଳ କଂଗ୍ରେସ ଓ ଜନତା ଦଳ ଓ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ ।
କିରଗିଜସ୍ତାନର ଜାତୀୟ ସଙ୍ଗୀତ ୧୮ ଡିସେମ୍ବର ୧୯୯୨ରେ ଗ୍ରହଣ କରାଯାଇଥିଲା ।
ହିଷ୍ଟ୍ରେଲିନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଭାଣ୍ଟାସ୍ ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଉନ୍ନତ ପ୍ରୋଷ୍ଟେଟ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଅକାଳ ବିକଶିତ ବୟଃପ୍ରାପ୍ତି ଏବଂ ଟ୍ରାନ୍ସଜେଣ୍ଡର ବା ବିପରୀତ ଲିଙ୍ଗି ପିଲାମାନଙ୍କ ପାଇଁ ମଧ୍ୟ ବ୍ୟବହୃତ ହୋଇପାରେ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ଫୋଡ଼ା ହୋଇଥିବା ସ୍ଥାନରେ କଷ୍ଟ, ଉଷୁମ ଲାଲ ରଙ୍ଗ, ସ୍ତନ ଆକାର ବୃଦ୍ଧି, ଯୌନ‌କ୍ରିୟାରେ ଅସୁବିଧା, ଥକ୍କାଣ, ବୃକ୍‌କ ସମସ୍ୟା, କୋଷ୍ଠକାଠିନ୍ୟ, ଓଜନ ହ୍ରାସ ଏବଂ ଶୋଇବାରେ ଅସୁବିଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକସିସ ଏବଂ ପିଟୁଇଟାରି ଆପୋପ୍ଲେକ୍ସି ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଗୋନାଡୋଟ୍ରୋପିନ୍-ରିଲିଜ୍ ହରମୋନ୍   ପରି କାର୍ଯ୍ୟ କରିଥାଏ, ଫଳସ୍ୱରୂପ ଲ୍ୟୁଟିନାଇଜିଂ ହରମୋନ୍   ଏବଂ ଫୋଲିକଲ୍ ଉତ୍ତେଜକ ହରମୋନ୍   ବୃଦ୍ଧି ପାଏ ଏବଂ ଟେଷ୍ଟୋଷ୍ଟେରନ୍ ଏବଂ ଇଷ୍ଟ୍ରୋଜେନ ହ୍ରାସ ପାଏ । ୧୯୯୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ହିଷ୍ଟ୍ରେଲିନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୦୨୧ ସୁଦ୍ଧା ଏକ ପ୍ରତିରୋପଣର ମୂଲ୍ୟ ପ୍ରାୟ ୫,୧୦୦ ଡଲାର ଥିଲା । ୨୦୧୪ ପରଠାରୁ ଏହା ଆଉ ଯୁକ୍ତରାଜ୍ୟରେ ବ୍ୟବସାୟିକ ଭାବରେ ଉପଲବ୍ଧ ନୁହେଁ ।
ସେହି ଦିନ  ବଙ୍ଗାଳୀ:    ,  (ଇଂଗ୍ରାଜୀ: ) ସୁନୀଲ ଗଙ୍ଗୋପାଧ୍ୟାୟଙ୍କ ଏକ ଐତିହାସିକ ଉପନ୍ୟାସ ଅଟେ  । ଏହା ପ୍ରଥମେ ବଙ୍ଗୀୟ ସାହିତ୍ୟ ପତ୍ରିକା ଋପେ ଦେଶରେ ଏକ କ୍ରମିକ ଉପନ୍ୟାସ ଭାବରେ ପ୍ରକାଶିତ ହୋଇଥିଲା । ୧୯୮୫ ମସିହାରେ ଏହି ଉପନ୍ୟାସ ପାଇଁ ଗଙ୍ଗୋପାଧ୍ୟାୟ ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ଏହି ଉପନ୍ୟାସଟି ପ୍ରଥମେ ଦେଶ ପତ୍ରିକାରେ ପ୍ରକାଶିତ ହୋଇଥିଲା । ଏହି ଉପନ୍ୟାସ ପରେ ୧୯୮୧ ମସିହାରେ କଲିକତାର ଆନନ୍ଦ ପ୍ରକାଶକଦ୍ୱାରା ଦୁଇଟି ଗ୍ରନ୍ଥରେ ପ୍ରକାଶ ହୋଇଥିଲା । ଏହି ଉପନ୍ୟାସର ଏକ ଅବିଭକ୍ତ ସଂସ୍କରଣ ୧୯୯୧ ମସିହାରେ ସମାନ ପ୍ରକାଶନରୁ ପ୍ରକାଶିତ ହୋଇଥିଲା  ଏହି କାହାଣୀରେ ସଂସ୍କାରକ ଇଶ୍ୱର ଚନ୍ଦ୍ର ବିଦ୍ୟାସାଗରଙ୍କ ସମେତ ଜଣାଶୁଣା ଐତିହାସିକ ବ୍ୟକ୍ତିବିଶେଷଙ୍କ ସହିତ କାଳିପ୍ରସନ୍ନ ସିଙ୍ଘ, ମାଇକେଲ୍ ମଧୁସୂଦନ ଦତ୍ତ, କବି ଦ୍ୱାରକାନାଥ ଟାଗୋର ଏବଂ ଦେବେନ୍ଦ୍ରନାଥ ଟାଗୋରଙ୍କ ପିତା ଓ ପୁତ୍ର, ସାମ୍ବାଦିକ ହରିଶ ମୁଖାର୍ଜୀ, ବ୍ରହ୍ମ ସମାଜର ମୌଳିକବାଦୀ କେଶବ ଚନ୍ଦ୍ର ସେନ, ଇଂଗ୍ରାଜୀ ଶିକ୍ଷାବିତ୍ ଡେଭିଡ ହାରେ ଓ ଜନ୍ ବେଥୁନ ଏବଂ ଅନ୍ୟମାନେ ଜଡିତ ହୋଇ ରହିଥିଲେ । ଟେଲିଭିଜନ କାର୍ଯ୍ୟକ୍ରମ ଏହି ଉପନ୍ୟାସକୁ ଆଧାର କରି   ସୋନେକ୍ସର ସଫଳ ଧାରାବାହିକ  "ସେହି ଦିନ"  ବଙ୍ଗାଳୀରେ ନିର୍ମିତ ହୋଇଥିଲା । ଏହି ଉପନ୍ୟାସଟି ହିନ୍ଦୀରେ ଯୁଗାନ୍ତର ଭାବେ ପ୍ରକାଶିତ ହୋଇଥିଲା । ଯୁଗାନ୍ତର, ଏକ ଭାରତୀୟ ଟେଲିଭିଜନ ଧାରାବାହିକ ଯାହା ୧୯୮୦ ଦଶକରେ ଡିଡି ନ୍ୟାସନାଲରେ ପ୍ରସାରିତ ହୋଇଥିଲା । ଏହି ଧାରାବାହିକ  (ସେଇ ସୋମୋ) ଉପରେ ଆଧାରିତ ଥିଲା  । ୨୦୨୨ ମସିହାରେ ଉମା ରାଣ୍ଡେରିଆ  ଏହି ଉପନ୍ୟାସକୁ ନବ ୟୁଗ୍ନୁ ପରୋଧ   ଭାବରେ ଗୁଜରାଟୀ ଭାଷାରେ ଅନୁବାଦ କରିଥିଲେ ।
ପୁରାତନ ବୌଦ୍ଧ ବିହାର ନିମନ୍ତେ ରତ୍ନଗିରି ଦେଖନ୍ତୁ ଓ କାମ୍ବୋଡିଆର ଏକ ଅଞ୍ଚଳ ନିମନ୍ତେ ରତ୍ନକିରି ଦେଖନ୍ତୁ ।' ରତ୍ନଗିରି ଭାରତର ମହାରାଷ୍ଟ୍ରର ଦକ୍ଷିଣ-ପଶ୍ଚିମରେ ରତ୍ନଗିରି ଜିଲ୍ଲାରେ ଥିବା ଏକ ବନ୍ଦର-ସହର । ଏହା ଆରବ ସାଗର ନିକଟରେ ଅବସ୍ଥିତ । ଏହା କୋଙ୍କଣର ମଧ୍ୟ ଏକ ଅଂଶ ଅଟେ ।
ଛତ୍ରପାଳ ସିଂହ ଲୋଧା ଜଣେ ଭାରତୀୟ ରାଜନୀତିଜ୍ଞ । ସେ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ୨୦୦୪ ମସିହାରେ ଓଡ଼ିଶାରୁ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । ୨୦୦୫ ମସିହାରେ ଛତ୍ରପାଳ ସିଂହ ସଂସଦବିରୋଧୀ କାର୍ଯ୍ୟ ପାଇଁ ଟଙ୍କା ନେଉଥିବାବେଳେ ଧରାପଡ଼ିଥିଲେ । ସେତେବେଳେ ଅପରେସନ ଦୂର୍ଯ୍ୟଧନ ନାମକ ଏକ ଷ୍ଟିଂ-ଅପରେସନବେଳ ଶ୍ରୀ ଲୋଧାକୁ ୧.୫ ଲକ୍ଷ ଟଙ୍କା ନେଉଥିବାବେଳେ ଧରାଯାଇଥିଲା । ସେ ସଂସଦରେ ମନଗଢ଼ା ପ୍ରଶ୍ନ ପଚାରିବାପାଇଁ ଏହି ଟଙ୍କା ନେଉଥିଲେ । ଏହି ଅପରେସନ ଏକ ଘରୋଇ ଟିଭି ଚେନାଲଦ୍ୱାରା ହୋଇଥିଲେ, ତେଣୁ ରାଜ୍ୟ ସଭାର ଅଧକ୍ଷ ଭାଇରନ ସିଂହ ଶେଖାୱତ ସତ୍ୟାସତ୍ୟ ଅନୁସନ୍ଧାନ କରିବାପାଇଁ ଏକ ଦଳ ଗଠନ କରି ତାଙ୍କୁ ୪୮ ଘଣ୍ଟା ମଧ୍ୟରେ ପ୍ରମାଣ କରିବାକୁ ନିର୍ଦ୍ଦେଶନ ଦେଇଥିଲେ । ଛତ୍ରପାଳ ସିଂହ ଦୋଷୀ ବୋଲି ଅନୁସନ୍ଧାନକାରୀ ଦଳ ରିପୋର୍ଟ ଦେବାପରେ ତାଙ୍କୁ ରାଜ୍ୟ ସଭାରୁ ବରଖାସ୍ତ କରାଯାଇଥିଲା । ଛତ୍ରପାଳ ସିଂହଙ୍କ ନାମ ମଧ୍ୟ ଅପରେସନ ଚକ୍ରବ୍ୟୁହରେ ଥିଲା, ଯେଉଁଥିରେ ତାଙ୍କ ସହ ସାତଜଣ ସାଂସଦ ସମ୍ପୃକ୍ତ ଥିଲେ । ସେମାନେ ଏମ୍‌ପିଲାଡ୍‌ସ୍ ଯୋଜନରେ ଅନ୍ତର୍ଗତ ପ୍ରକଳ୍ପରୁ ଟଙ୍କା ହଡ଼ପ କରିବାର ଯୋଜନା କରିଥିଲେ ।
ଆଇନ କାନୁନ, ୨୦୧୧ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରବିନ୍ଦ୍ର ପଣ୍ଡା । ବିଜୟଲକ୍ଷ୍ମୀ ପଣ୍ଡା ଏହି କଥାଚିତ୍ରଟିର କାହାଣୀ ଲେଖିଥିଲେ । ସନ୍ତୋଷ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏସ୍ ଶଙ୍କର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିବା ସ‌ହ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ତନ୍ମୟ ମିଶ୍ର ଏବଂ ବବ୍‌ଲି । ମିହିର ଦାସ, କୁନା ତ୍ରିପାଠୀ, ପିଣ୍ଟୁ ନନ୍ଦ, ସମରେଶ ରାଉତରାୟ, ସୁମନ, ନୃସିଂହ ମହାନ୍ତି, ଅମର, ପ୍ରିୟଙ୍କା ମହାପାତ୍ର, ମୂଷା, କିଷାନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟରେ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ବାପୁ ଗୋସ୍ୱାମୀ, ନିର୍ମଳ ନାୟକ, ସୁଜିତ ପରିଜା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଜେମସ୍, ଅଭିଜିତ ମଜୁମଦାର, ଇରା ମହାନ୍ତି, ଉଦିତ ନାରାୟଣ, ପମି, କୁମାର ସାନୁ, ଶାନ୍ତନୁ, ବାବୁଲ ସୁପ୍ରିଓ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।
ଏହି ତାଲିକାଟି ଭାରତର ରାଜ୍ୟଗୁଡ଼ିକର ମୁଖ୍ୟମନ୍ତ୍ରୀମାନଙ୍କର ତାଲିକା ସୂଚାଉଛି ଯେଉଁମାନେ ସର୍ବାଧିକ ସମୟ ଏକାସାଙ୍ଗରେ ଲାଗି ଲାଗି କିମ୍ବା ଛାଡ଼ିକରି ଗୋଟିଏ ରାଜ୍ୟରେ ଶାସନ କରିଛନ୍ତି ।
ଏସ୍ଥର ଡଫ୍ଲୋ  ( :  ; ଜନ୍ମ ୨୫ ଅକ୍ଟୋବର ୧୯୭୨) ଜଣେ ଫରାସୀ-ଆମେରିକୀୟ ଅର୍ଥଶାସ୍ତ୍ରୀ  । ସେ ମାସାଚୁସେଟ୍ସ ଟେକ୍ନୋଲୋଜି ବିଶ୍ୱବିଦ୍ୟାଳୟରେ  "ଅବ୍ଦୁଲ ଲତିଫ ଜମିଲ ଦାରିଦ୍ର ଦୂରୀକରଣ ଓ ବିକାଶ ଅର୍ଥଶାସ୍ତ୍ରର"  ଅଧ୍ୟାପକ । ସେ ଡଫ୍ଲୋ ଅବ୍ଦୁଲ ଲତିଫ ଜମିଲ ପୋଭର୍ଟି ଆକ୍ସନ ଲ୍ୟାବର ସ‌ହ-ପ୍ରତିଷ୍ଠାତା ଅଟନ୍ତି । ଡଫ୍ଲୋ ନ୍ୟାସନାଲ ବ୍ୟୁରୋ ଅଫ ଏକୋନୋମିକ ରିସର୍ଚର ଜଣେ ସ‌ହଯୋଗୀ, ବ୍ୟୁର ଅଫ୍ ରିସର୍ଚ ଓ ଏକୋନୋମିକ ଆନାଲିସିସର ବୋର୍ଡର ସଦସ୍ୟ ଅଟନ୍ତି । ଡଫ୍ଲୋଙ୍କୁ ୨୦୧୯ ମସିହାରେ ଅଭିଜିତ ବାନାର୍ଜୀ ଓ ମାଇକେଲ କ୍ରେମେରଙ୍କ ସ‌ହ  "ବିଶ୍ୱରେ ଦାରିଦ୍ର ଦୂରୀକରଣ କରିବାର ପ୍ରୟାସକୁ"  ନେଇ ଅର୍ଥଶାସ୍ତ୍ରରେ ନୋବେଲ ପୁରସ୍କାର ମିଳିଛି । ସେ ସବୁଠୁ କନିଷ୍ଠତମ ଓ ଦ୍ୱିତୀୟ ମହିଳା ଭାବେ ଏହି ପୁରସ୍କାର ପ୍ରାପ୍ତ କରିଛନ୍ତି । ପ୍ରାରମ୍ଭିକ ଜୀବନ ଡଫ୍ଲୋ ୧୯୭୨ ମସିହାରେ ପ୍ଯାରିସରେ ଜନ୍ମ ଗ୍ରହଣ କରିଥିଲେ । ପିତା ମାଇକେଲ ଡଫ୍ଲୋ ଜଣେ ଗଣିତ ଅଧ୍ୟାପକ ଓ ମାଆ ଭାଓଲେନ ଡଫ୍ଲୋ ଜଣେ ଶିଶୁରୋଗ ବିଶେଷଜ୍ଞ ଅଟନ୍ତି । ବ୍ୟକ୍ତିଗତ ଜୀବନ ଡଫ୍ଲୋ ୨୦୧୫ ମସିହାରେ ଏମ ଆଇ ‌ଟି ଅଧ୍ୟାପକ ଅଭିଜିତ ବାନାର୍ଜୀଙ୍କୁ ବିବାହ କରିଥିଲେ । ବାନର୍ଜୀ ୧୯୯୯ ମସିହାରେ ଡଫ୍ଲୋଙ୍କ ଅର୍ଥଶାସ୍ତ୍ରରେ ପିଏଛଡି ପର୍ଯ୍ୟବେକ୍ଷକ ଥିଲେ ।
ତନ୍ଦ୍ରା ରାୟ ଜଣେ ଭାରତୀୟ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ୧୯୭୦ରୁ ୮୦ ଦଶକରୁ ଆରମ୍ଭ କରି ବିଭିନ୍ନ ଓଡ଼ିଆ ଚଳଚ୍ଚିତ୍ରରେ ଅଭିନୟ କରିଆସିଛନ୍ତି । ଏଥି ସହିତ ସେ କେତେକ ଓଡ଼ିଆ ମେଗାଧାରାବାହିକରେ ମଧ୍ୟ ଅଭିନୟ କରିଛନ୍ତି । ତାଙ୍କ ଅଭିନୀତ ପ୍ରଥମ ଚଳଚ୍ଚିତ୍ର ଥିଲା ୧୯୭୭ରେ ମୁକ୍ତିଲାଭ କରିଥିବା  "ଚିଲିକା ତୀରେ"  । ତାଙ୍କ ଅଭିନୀତ ଅନ୍ୟାନ୍ୟ ଚଳଚ୍ଚିତ୍ରଗୁଡ଼ିକ ମଧ୍ୟରେ ପିପାସା, ସ‌ଉତୁଣୀ, ନଳ ଦମୟନ୍ତୀ ଆଦି ଅନ୍ୟତମ । ସେ ଅଭିନେତା ବିଜୟ ମହାନ୍ତିଙ୍କୁ ବିବାହ କରିଥିଲେ । ଜୀବନୀ ପରିବାର ତନ୍ଦ୍ରା ରାୟ ଅଭିନେତା ବିଜୟ ମହାନ୍ତିଙ୍କୁ ବିବାହ କରିଥିଲେ । ଉଭୟ ଦମ୍ପତ୍ତିଙ୍କର ଏକ କନ୍ୟା ଜସ୍ମିନ୍ ମହାନ୍ତି ଅଛନ୍ତି । ଚଳଚ୍ଚିତ୍ରରେ ଅଭିନୟ ତନ୍ଦ୍ରା ରାୟଙ୍କ ଅଭିନୀତ ପ୍ରଥମ ଚଳଚ୍ଚିତ୍ର ଥିଲା ଚିଲିକା ତୀରେ । ଏଥିରେ ସେ ବିଜୟ ମହାନ୍ତିଙ୍କ ବିପକ୍ଷରେ ନାୟିକା ଭାବରେ ଅଭିନୟ କରିଥିଲେ । ଏହି ଫିଲ୍ମ ପରଠୁ ଉଭୟ ଯୋଡ଼ି ଭାବେ ପଞ୍ଜୁରି ଭିତରେ ଶାରୀ  "  (୧୯୯୨) ଏବଂ  "ବସୁଧା "   (୧୯୯୬) ସମେତ ୬୦ରୁ ଊର୍ଦ୍ଧ୍ୱ ଜଣାଶୁଣା ଚଳଚ୍ଚିତ୍ରରେ ଏକାଠି ଅଭିନୟ କରିଥିଲେ  । ସେ  "ପୁନର୍ମିଳନ" ,  "ପିପାସା" ,  "ସଉତୁଣୀ " ,  "ପତି ପତ୍ନୀ " ,  "ଏଇ ଆମ ସଂସାର" ,  "ମମତା ମାଗେ ମୂଲ" ,  "ପର ଝିଅ ଘରେ ଭାଙ୍ଗେନା" ,  "ଘର ମୋର ସ୍ୱର୍ଗ" ,  "ସତ କେବେ ଲୁଚି ରହେନା" ,  "ପୁଅ ମୋର କଳା ଠାକୁର" ,  "ଆସୁଚି ମୋ କାଳିଆ ସୁନା" ,  "ପଥର ଖସୁଚି ବଡ଼ ଦେଉଳୁ"  ଏବଂ  "ଭାଇ ହେଲା ଭଗାରୀ"  ପରି ଅନେକ ଜଣାଶୁଣା ଫିଲ୍ମରେ ଅଭିନୟ କରିଥିଲେ । ୧୯୮୨ରୁ ୧୯୮୫ ମସିହା ଯାଏଁ ସେ କୌଣସି ଫିଲ୍ମରେ ଅଭିନୟ କରି ନ ଥିଲେ । ଉଦ୍‌ଘୋଷିକା ଟେଲିଭିଜିନରେ ଉଦ୍‌ଘୋଷିକା ଭାବେ ସେ କିଛି ଦିନ କାମ କରିଥିଲେ ।
କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ପୁରସ୍କାର କେନ୍ଦ୍ର ସାହିତ୍ୟ ଏକାଡେମୀ ପକ୍ଷରୁ ପ୍ରଦାନ କରାଯାଉଥିବା ସର୍ବୋଚ୍ଚ ସମ୍ମାନ । ଯେକୌଣସି ସମୟରେ କେବଳ ୨୧ଜଣ ବ୍ୟକ୍ତି ଏହି ସମ୍ମାନପ୍ରାପ୍ତ ଥାଆନ୍ତି । ଏହା ୧୯୬୮ ମସିହାରୁ ଆରମ୍ଭ କରାଯାଇଥିଲା । ବର୍ତ୍ତମାନ ଥିବା ୨୧ ଜଣ ଫେଲୋଙ୍କ ମଧ୍ୟରୁ ଓଡ଼ିଶାରୁ ୪ଜଣ ଅଛନ୍ତି ।
ବିଜଯ ରାଜିନ୍ଦରନାଥ  (7 ଜାନୁୟାରୀ 1928-22 ନଭେମ୍ବର 1989 ) ଜଣେ ପୂର୍ବତନ ଭାରତୀୟ କ୍ରିକେଟର  । 1952/53 ପାକିସ୍ତାନ ସହ ସିରିଜରେ ଭାରତ ଟେଷ୍ଟରେ 4 ଜଣ ୱିକେଟ କିପରଙ୍କୁ ପରିକ୍ଷ୍ୟାମୂଳକ ଭାବେ ଖେଲାଯାଇଥିଲା । ସେହି ମଧ୍ୟରୁ ରାଜିନ୍ଦରନାଥ ଅନନ୍ୟତମ । ସେ ବୋମ୍ବେଠାରେ ହେଇଥିବା ଟେଷ୍ଟରେ ଖେଳିଥିଲେ । ସେହି ଟେଷ୍ଟ ଭାରତ ମାତ୍ର 4 ୱିକେଟ ହରାଇ ଜିତିଥିଲା । ରାଜିନ୍ଦରନାଥ ବ୍ୟାଟିଂ କରି ନଥିଲେ । ତେବେ ସେ ୱିକେଟ କିପର ଭାବରେ 4ଟି ସ୍ତମପିଙ୍ଗ କରିଥିଲେ । ସେହି ରେକର୍ଡ ଆଜି ଯାଏ ରହିଛି । କିନ୍ତୁ ପରବର୍ତୀ ଟେଷ୍ଟରେ ତାଙ୍କ ସ୍ଥାନରେ ଇବ୍ରାହିମ ମାକା ଖେଳିଥିଲେ । ସେ କମନୱେଲ୍ଥ ବିରୁଦ୍ଧରେ ଅଣଅଫିସିଆଲ ଟେଷ୍ଟ 3ଟି ଖେଳିଥିଲେ ।
କାଶୀନାଥ ପୂଜାପଣ୍ଡା (୧୫ ମାର୍ଚ୍ଚ ୧୯୨୧- ୨୮ ମାର୍ଚ୍ଚ ୨୦୦୯) ଜଣେ ଓଡ଼ିଶୀ ସଙ୍ଗୀତଜ୍ଞ ଓ ଗୁରୁ ଥିଲେ  । ଓଡ଼ିଶୀ ସଙ୍ଗୀତରେ ଉତ୍କର୍ଷତା ପାଇଁ ସେ କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ସମେତ ବହୁ ପୁରସ୍କାର ଓ ସମ୍ମାନରେ ସମ୍ମାନୀତ ହୋଇଥିଲେ । ଜୀବନୀ କାଶୀନାଥ, ୧୯୨୧ ମସିହାରେ ପୁରୀର ମାଟିମଣ୍ଡପ ସାହିର ଏକ ସେବାୟତ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ଅଜା ନୀଳକଣ୍ଠ ଖୁଣ୍ଟିଆ ଥିଲେ, ଚାଖି ଖୁଣ୍ଟିଆଙ୍କ ନାତି । ମାମୁଁ ବଳଭଦ୍ର ହଜୁରୀ, ପୁରୀରେ ହଜୁରୀ ଥିଏଟର୍ସ୍ ପ୍ରତିଷ୍ଠା କରିଥିଲେ । ଏହି ଥିଏଟରର ଆଖଡାଶାଳରେ କାଶୀନାଥଙ୍କ ଶୈଶବ ବିତିଥିଲା । ମାମୁଁ ପୁଅ ଭାଇ ରଘୁନାଥ ହାରମୋନିୟମ ଓ ବଂଶୀ ବଜଉଥିଲେ । ତାଙ୍କରି ପ୍ରଭାବ ପଡିଥିଲା କାଶୀନାଥଙ୍କ ଉପରେ । ନବମ ଶ୍ରେଣୀରେ ପାଠପଢ଼ା ଛାଡି ସଙ୍ଗୀତରେ ମାତିଥିଲେ କାଶୀନାଥ । ପିତାଙ୍କର ପୁତ୍ରର ସଙ୍ଗୀତ ଆସକ୍ତି ପ୍ରତି ସହମତି ନଥିଲା । କିନ୍ତୁ ମା ଓ ଭିଣୋଇଙ୍କ ସମର୍ଥନ ମିଳିଥିଲା କାଶୀନାଥଙ୍କୁ । ଭିଣୋଇ ପଦ୍ମତୋଳାଚନ୍ଦ୍ର ତାଙ୍କୁ ସିଂହାରୀ ଶ୍ୟାମସୁନ୍ଦର କରଙ୍କ ସହିତ ପରିଚିତ କରାଇଦେଇଥିଲେ । ପୁରୀର କାଳିକା କୋଟଠାରେ କାଶୀନାଥ, ସିଂହାରୀ ଶ୍ୟାମସୁନ୍ଦର କରଙ୍କଠାରୁ ସଙ୍ଗୀତ ଶିକ୍ଷା କରୁଥିଲେ । ପିତା ତାଙ୍କର ସଙ୍ଗୀତ ଶିକ୍ଷା ପ୍ରତି ବିରକ୍ତ ହେବାରୁ, କାଶୀନାଥ ଘର ଛାଡି କଲିକତା ପଳେଇ ଯାଇଥିଲେ । କଲିକତାରେ ଏକ ଓଡ଼ିଆ ଭୋଜନାଳୟରେ ଚା ଦେବାନେବା କରି ପେଟ ପୋଷୁଥିଲେ କାଶୀନାଥ । ଭୋଜନାଳୟରେ ମାଲିକ ତାଙ୍କ ସଙ୍ଗୀତ ପ୍ରତି ଅନୁରକ୍ତି ଦେଖି, ତାଙ୍କ ପାଇଁ ସଙ୍ଗୀତ ଶିକ୍ଷାର ବ୍ୟବସ୍ଥା କରିଦେଇଥିଲେ । କଲିକତାରୁ କିଛି ସମୟ ପରେ ଫେରି ଆସି, ସେ କଟକର ଉତ୍କଳ ସଙ୍ଗୀତ ମହାବିଦ୍ୟାଳୟରେ ଯୋଗ ଦେଇଥିଲେ । ଆଜୀବନ ସଙ୍ଗୀତ ସାଧନାରେ ବ୍ରତି ହୋଇ କାଶୀନାଥ ୨୦୦୯ ମସିହାରେ ହୃଦ୍‌ଘାତରେ ଶିକାର ହୋଇ ପ୍ରାଣତ୍ୟାଗ କରିଥିଲେ । ସ୍ତ୍ରୀ, ତିନି ପୁଅ ଓ ଦୁଇ ଝିଅଙ୍କୁ ନେଇ କାଶୀନାଥଙ୍କ ପରିବାର ଥିଲା । କାଶୀନାଥ, ଗୁରୁ ସିଂହାରୀ ଶ୍ୟାମସୁନ୍ଦର କର ଓ ହରିହର ରାଜଗୁରୁଙ୍କଠାରୁ ଓଡ଼ିଶୀ ସଙ୍ଗୀତ ଓ ମର୍ଦଳ ବାଦନ ତଥା କାଳିପଦ ମୁଖାର୍ଜୀ, ସୁଧୀର ମିତ୍ରଙ୍କଠାରୁ ହିନ୍ଦୁସ୍ଥାନୀ ଶାସ୍ତ୍ରୀୟ ସଂଗୀତ ଶିକ୍ଷା କରିଥିଲେ । ପରେ ସେ ପ୍ରୟାଗ ସଙ୍ଗୀତ ସମିତି, ଆହ୍ଲାବାଦରୁ ସଙ୍ଗୀତ ଶିକ୍ଷାକରି ସଙ୍ଗୀତ ପ୍ରଭାକର ଉପାଧୀ ଲାଭ କରିଥିଲେ । ସେ ଆକାଶବାଣୀ ଓ ଦୂରଦର୍ଶନର ସ୍ୱୀକୃତିପ୍ରାପ୍ତ କଳାକାର ଥିଲେ ଓ ୧୯୪୧ମସିହାରୁ ଆକାଶବାଣୀରେ ସଙ୍ଗୀତ ପରିବେଷଣ କରୁଥିଲେ । ସେ କଟକର ଉତ୍କଳ ସଙ୍ଗୀତ ସମାଜ, ଭୁବନେଶ୍ୱରର ଲଳିତ କଳାପିଠ ଓ ରାଗନ ଆଦି ଅନୁଷ୍ଠାନ ସହିତ ଜଡ଼ିତ ରହିଥିଲେ ।
ଶ୍ରୀହର୍ଷ ମିଶ୍ର  (୧୬ ଜୁନ ୧୯୧୭, ଛାମୁଣ୍ଡା, ଗଞ୍ଜାମ ଜିଲ୍ଲା - ୮ ଏପ୍ରିଲ ୧୯୮୪) ଓଡ଼ିଆ ଭାଷାର ଜଣେ ପୁରୁଣା ସାମ୍ବାଦିକ ଓ ଲେଖକ । ପିତା ରାମଚନ୍ଦ୍ର ମିଶ୍ର ଓ ମାତା ଜେମା ଦେବୀ। ୧୯୩୦ରେ, ମାତ୍ର ୧୩ ବର୍ଷ ବୟସରେ ସେ ସ୍ବାଧୀନତା ସଂଗ୍ରାମରେ ଯୋଗ ଦେଇ ଜେଲ ଯାଇଥିଲେ। ପରେ ମଧ୍ୟ ଅନେକ ଥର ଜେଲ ଯାଇଥିଲେ। ୧୯୩୭ରେ ଶଶୀଭୂଷଣ ରଥଙ୍କ ସମ୍ପାଦିତ ଦୈନିକ ଆଶାରେ ସେ ସହ ସମ୍ପାଦକ ଭାବେ ଯୋଗ ଦେଇଥିଲେ ମାତ୍ର ନେତାଜୀଙ୍କ ସହ ସହଯୋଗ କରୁଥିଲେ। ୧୯୪୬ରେ ଜେଲରୁ ମୁକ୍ତ ହେବାପରେ ସେ ପ୍ରଥମେ ସମାଜ ଓ ପରେ କଳିଙ୍ଗ, ଜନଶକ୍ତି, ଏବଂ ପ୍ରଜାତନ୍ତ୍ରରେ ସାମ୍ବାଦିକତା କରିଥିଲେ। ତାଙ୍କର ଭ୍ରମଣ କାହାଣୀ ପଶ୍ଚିମ ଦିଗନ୍ତ ଲୋକପ୍ରିୟ। ସ୍ୱାଧୀନୋତ୍ତର ଗଞ୍ଜାମର ଅନ୍ୟତମ ରାଜନୀତିଜ୍ଞ ବୃନ୍ଦାବନ ନାୟକଙ୍କ ଉଦ୍ୟମରେ ୧୯୮୨ରେ  ଦୈନିକ ଆଶା  ପୁନଃସଂସ୍ଥାପିତ ହୋଇଥିଲା । ଗଞ୍ଜାମ ଜନ୍ମିତ ବର୍ଷିଆନ ସାମ୍ବାଦିକ ଶ୍ରୀହର୍ଷ ମିଶ୍ର ଏହାର ସମ୍ପାଦନା ଦାୟିତ୍ୱ ଗ୍ରହଣ କରିଥିଲେ । ଶ୍ରୀହର୍ଷ ମିଶ୍ର ଛାତ୍ରାବସ୍ଥାରେ ପାରଳାଖେମୁଣ୍ଡି ମହାରାଜା ଉଚ୍ଚ ବିଦ୍ୟାଳୟରେ ଅଧ୍ୟୟନ କାଳରେ ସ୍ୱାଧୀନତା ସଂଗ୍ରାମରେ ଯୋଗଦେଇ ଜେଲ ଦଣ୍ଡ ଆଦେଶ ପାଇଥିଲେ । ବାଳବନ୍ଦୀ ହିସାବରେ ତାଙ୍କୁ ରାଜ୍ୟବାହାର ଜେଲକୁ ସ୍ଥାନାନ୍ତରିତ କରାଯାଇଥିଲା । ଯୁବାବସ୍ଥାରେ ସେ ଜେଲରୁ ମୁକୁଳିବା ବେଳକୁ ଓଡ଼ିଶା ଫେରିବା ପାଇଁ ବାଟଖର୍ଚ୍ଚ ବାବଦରେ କିଛି ଟଙ୍କା ତତ୍ କାଳୀନ  ସମାଜ ର ସମ୍ପାଦକ ରାଧାନାଥ ରଥ ଶ୍ରୀହର୍ଷ ମିଶ୍ରଙ୍କ ନିକଟକୁ ଜେଲ ଠିକଣାରେ ପଠାଇଥିଲେ । ଶ୍ରୀହର୍ଷ ମିଶ୍ର ଗଞ୍ଜାମ ଫେରିବାପରେ ରାଧାନାଥ ରଥଙ୍କୁ ଦେଖା କରିବା ନିମନ୍ତେ କଟକ ଯାଇଥିଲେ । ରାଧାନାଥ ରଥ ଶ୍ରୀହର୍ଷ ମିଶ୍ରଙ୍କୁ  ସମାଜ ରେ ସହ-ସମ୍ପାଦକଭାବେ ଯୋଗ ଦେବାକୁ କହିଥିଲେ । ଶ୍ରୀହର୍ଷ ମିଶ୍ରଙ୍କ ପାଠ ପଢ଼ାରେ ତ ଡ଼ୋର ବନ୍ଧା ସରିଥିଲା, ସ୍ୱାଧୀନତା ସଂଗ୍ରାମ ଛଡ଼ା ଅନ୍ୟ କୌଣସି ସଂପୃକ୍ତି ନଥିବା ହେତୁ ସେ  ସମାଜ ରେ ରହିଗଲେ । ଦୀର୍ଘକାଳ ଧରି କଟକରେ ସାମ୍ବାଦିକତା ଅବସରରେ  ସମାଜ  ଓ  ପ୍ରଜାତନ୍ତ୍ର ର ସମ୍ପାଦକ ରୂପେ କାର୍ଯ୍ୟକରି ବୃନ୍ଦାବନ ନାୟକଙ୍କ ନିମନ୍ତ୍ରଣକ୍ରମେ ବ୍ରହ୍ମପୁରରେ ନବପ୍ରତିଷ୍ଠିତ  ଦୈନିକ ଆଶା ର ସମ୍ପାଦକ ଭାବେ ଯୋଗ ଦେଇଥିଲେ ।
ମାୟୋକ୍ଲୋନସ ରୋଗରେ ଏକ ବା ଏକାଧିକ ମାଂସପେଶୀର ଏକ ସଂକ୍ଷିପ୍ତ ଅନିଚ୍ଛାକୃତ ସଙ୍କୋଚନ ହୁଏ । ଏହା ପ୍ରତି ମିନିଟରେ ବାରମ୍ବାର କିମ୍ବା ଅନେକ ଥର ହୋଇପାରେ । ରୋଗ ଗୁରୁତର ହେଲେ ବ୍ୟକ୍ତିର କଥାବାର୍ତ୍ତା, ଚାଲିବା କିମ୍ବା ଖାଇବା କ୍ଷମତା ସୀମିତ ହୋଇଥାଏ । ଏହା ଏକ ନିର୍ଦ୍ଦିଷ୍ଟ ରୋଗ ଅପେକ୍ଷା ଏକ ଡାକ୍ତରୀ ଚିହ୍ନ ଭାବରେ ନିଆଯାଇପାରେ । ଏହାର ଶରୀରତ‌ତ୍ତ୍ୱ ଏବଂ ରୋଗାତ୍ମକ ନାମକ ଦୁଇଟି ଶ୍ରେଣୀ ଅଛି । ଶରୀରତ‌ତ୍ତ୍ୱ ପ୍ରକାରଗୁଡିକରେ ହିକା ବା ହିକପ ହୁଏ ଏବଂ ଶୋଇବା ସମୟରେ ହେଉଥିବା ମାୟୋକ୍ଲୋନସକୁ ହିପନିକ୍ ଜର୍କ କୁହାଯାଏ । ଡିଷ୍ଟୋନିଆ, ଷ୍ଟ୍ରୋକ୍, ମସ୍ତିଷ୍କ ଅର୍ବୁଦ, ବୃକ୍‌କ ସମସ୍ୟା, ଯକୃତ ସମସ୍ୟା, ଡ୍ରଗ୍ ନିଶା, ଏକାଧିକ ସ୍କ୍ଲେରୋସିସ୍, ଅପସ୍ମାର, ଡିମେନ୍ସିଆ ଏବଂ ଏନସେଫାଲାଇଟିସ୍ ଏବଂ କ୍ରୁଟଜଫେଲ୍ଡ-ଜାକୋବ ରୋଗ ଭଳି ରୋଗାତ୍ମକ ପ୍ରକାର ହୋଇପାରେ । କେତେକ ମାମଲା ପରିବାରିକ ହୋଇଥାଏ କିମ୍ବା ଏକ ଅଜ୍ଞାତ କାରଣରୁ ଘଟିଥାଏ । ଅନ୍ତର୍ନିହିତ କାର୍ଯ୍ୟଶୈଳୀରେ ମାଂସପେଶୀ ସଂକୋଚନ କିମ୍ବା ଶିଥିଳ ହୋଇପାରେ । ଇଲେକ୍ଟ୍ରୋମାୟୋଗ୍ରାଫି  , ଇଲେକ୍ଟ୍ରୋଏନସେଫାଲୋଗ୍ରାଫି  , ସମ୍ଭାବ୍ୟ ଅଧ୍ୟୟନ   ଏବଂ ଏମଆରଆଇଦ୍ୱାରା ରୋଗ ନିର୍ଣ୍ଣୟ କରାଯାଇପାରେ । ମୂଳ କାରଣ ଉପରେ ଚିକିତ୍ସା ନିର୍ଭର କରେ। ଅନେକ କ୍ଷେତ୍ରରେ ଲକ୍ଷଣ ଅନୁସାରେ କ୍ଲୋନାଜେପାମ କିମ୍ବା ବୋଟୋକ୍ସ ବ୍ୟବହାର କରାଯାଏ । ଭାଲପ୍ରୋଟ୍ ଭଳି ବାତ ନିରୋଧକ ଔଷଧରେ ଉପକୃତ ହୋଇପାରେ। ପ୍ରତି ୧୦୦,୦୦୦ ଜଣରେ ପ୍ରାୟ ୯ଜଣ ସେମାନଙ୍କ ଜୀବନର କୌଣସି ସମୟରେ ପ୍ରଭାବିତ ହୁଅନ୍ତି । ବୟସ୍କ ବ୍ୟକ୍ତିଙ୍କଠାରେ ଏହା ଅଧିକ ଦେଖାଯାଏ।
'ଚତୁର୍ଥୀ'  ଚନ୍ଦ୍ରପକ୍ଷର ଚତୁର୍ଥ ଦିବସ - ଚନ୍ଦ୍ରର ଚତୁର୍ଥ କଳାର ହ୍ରାସ ବା ବୃଦ୍ଧିଜନିତ ତିଥି । ତୃତୀୟାର ପରବର୍ତ୍ତୀ ଓ ପଞ୍ଚମୀର ପୂର୍ବବର୍ତ୍ତୀ ତିଥି୤ କୃଷ୍ଣ ପକ୍ଷର ଚତୁର୍ଥୀକୁ କୃଷ୍ଣା ଚତୁର୍ଥୀ ଓ ଶୁକ୍ଳ ପକ୍ଷର ଚତୁର୍ଥୀକୁ ଶୁକ୍ଳା ଚତୁର୍ଥୀ କୁହାଯାଇଥାଏ । ପର୍ବପର୍ବାଣି ବୈଶାଖ ଶୁକ୍ଳ ଚତୁର୍ଥୀ: ଯବ ଚତୁର୍ଥୀ ଭାଦ୍ରବ ଶୁକ୍ଳ ଚତୁର୍ଥୀ: ଗଣେଶ ପୂଜା କାର୍ତ୍ତିକ କୃଷ୍ଣ ଚତୁର୍ଥୀ: କରୱ।ଚୌଥ କାର୍ତ୍ତିକ ଶୁକ୍ଳ ଚତୁର୍ଥୀ: ନାଗ ଚତୁର୍ଥୀ ମାଘ ଶୁକ୍ଳ ଚତୁର୍ଥୀ: ତିଳ ଚତୁର୍ଥୀ; କୁନ୍ଦ ଚତୁର୍ଥୀ; ବରଦା ଚତୁର୍ଥୀ: ଗଣେଷ ଜୟନ୍ତୀ ମାଘ କୃଷ୍ଣ ଚତୁର୍ଥୀ: ସଙ୍କଟ ଚତୁର୍ଥୀ: ସଙ୍କଟ ହରଣ ଗଣପତି ଗଣେଶଙ୍କ ପୂଜା କରାଯାଏ ।
ମେର୍ତା ସିଟି ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ନଗଉର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମେର୍ତା ସିଟି ସହରର ମୋଟ ଜନସଂଖ୍ୟା ୪୦୨୨୧ ଅଟେ । ସେଥି ମଧ୍ୟରୁ ୫୨.୬୫% ଜଣ ପରୁଷ ହୋଇଥିବା ବେଳେ ୪୭.୩୫% ଜଣ ନାରୀ ଅଟନ୍ତି । ମେର୍ତା ସିଟିର ସାକ୍ଷରତା ହାର ୬୦.୨୪% ଅଟେ । ଏହା ଜାତୀୟ ହାରଠାରୁ ୪.୬୦% ପ୍ରତିଶତ କମ ଅଟେ । ସେଥିରୁ ୩୭.୭୪% ପ୍ରତିଶତ ପୁରୁଷ ଓ ୨୨.୫୦% ନାରୀ ଅଟନ୍ତି । ୧୬.୩୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମେର୍ତା ସିଟିର ସରକାରୀ ଭାଷା ଅଟେ ।
ହମିଦା ବାନୁ ବେଗମ  (ଖ୍ରୀ: ୧୫୨୭ - ୨୯ ଅଗଷ୍ଟ ୧୬୦୪), ଦ୍ୱିତୀୟ ମୋଗଲ ସମ୍ରାଟ ହୁମାୟୁନଙ୍କ ପତ୍ନୀ ଏବଂ ତାଙ୍କ ଉତ୍ତରାଧିକାରୀ, ତୃତୀୟ ମୋଗଲ ସମ୍ରାଟ ଆକବରଙ୍କ ମା ଥିଲେ  । ତାଙ୍କ ପୁଅ ଆକବର ତାଙ୍କୁ ମରିୟମ ମକାନୀ ଆଖ୍ୟା ଦେଇଥିଲେ । ଆକବରଙ୍କ ଶାସନ କାଳରେ ସେ ପାଦଶାହା ବେଗମ ଆଖ୍ୟା ମଧ୍ୟ ନେଇଥିଲେ । ପରିବାର ହମିଦା ବାନୁ ବେଗମ ୧୫୨୭ ମସିହାରେ ଏକ ପାର୍ସୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା, ଶେଖ ଅଲି ଆକବର ଜାମୀ, ଜଣେ ଶିଆ, ପ୍ରଥମ ମୋଗଲ ସମ୍ରାଟ ବାବୁରଙ୍କ ସାନପୁଅ ମୋଗଲ ରାଜକୁମାର ହିନ୍ଦଳ ମିର୍ଜାଙ୍କ ପରାମର୍ଶଦାତା ଥିଲେ । ହମିଦା ବାନୁଙ୍କ ମା ମାହ ଆଫ୍ରୋଜ ବେଗମ ପାଟ ସିନ୍ଧରେ ଅଲି ଆକବର ଜାମୀଙ୍କୁ ବିବାହ କରିଥିଲେ । ତାଙ୍କ ବଂଶ ଅନୁଯାୟୀ, ହମିଦା ଜଣେ ମୁସଲମାନ ଭକ୍ତ ଥିଲେ । ହୁମାୟୁନଙ୍କ ସହିତ ସାକ୍ଷାତ ହମିଦା ଚଉଦ ବର୍ଷ ବୟସ ଥିବାବେଳେ ହୁମାୟୁନଙ୍କୁ ଭେଟିଥିଲେ ଏବଂ ଅଲୱାରର ମିର୍ଜା ହିନ୍ଦଳଙ୍କ ଘରେ ତାଙ୍କ ମା ଦିଲଦାର ବେଗମ  (ବାବୁରଙ୍କ ପତ୍ନୀ ଏବଂ ହୁମାୟୁନଙ୍କ ସାବତ ମା) ଦେଇଥିବା ଭୋଜିରେ ଯୋଗ ଦେଇଥିଲେ  । ହମିଦା ବାନୁ ବେଗମଙ୍କ ସହ ହୁମାୟୁନଙ୍କ ବିବାହ ପାଇଁ ଯେତେବେଳେ ଆଲୋଚନା ଚାଲିଥିଲା, ଉଭୟ ହମିଦା ଏବଂ ହିନ୍ଦଳ ଏହି ବିବାହ ପ୍ରସ୍ତାବକୁ ଦୃଢ ବିରୋଧ କରିଥିଲେ, କାରଣ ସେମାନେ ପରସ୍ପର ସହ ଜଡିତ ଥିଲେ । ହମିଦା ସମ୍ରାଟଙ୍କୁ ଭେଟିବାକୁ ମନା କରୁଥିଲେ; ଶେଷରେ ଚାଳିଶ ଦିନର ଅନୁସରଣ ପରେ ଏବଂ ଦିଲଦାର ବେଗମଙ୍କ ଜିଦ‌ରେ ସେ ତାଙ୍କୁ ବିବାହ କରିବାକୁ ରାଜି ହୋଇଥିଲେ । ସେ ହୁମାୟୁନନାମାରେ ନିଜର ପ୍ରାରମ୍ଭିକ ଅନିଚ୍ଛା ବିଷୟରେ ଉଲ୍ଲେଖ କରିଛନ୍ତି ।
ବାଗାଲ ବା ବଗାଳ  ଇଂରାଜୀରେ , ହିନ୍ଦୀରେ     , ବଙ୍ଗଳାରେ       ପୂର୍ବ ଭାରତର ପଶ୍ଚିମବଙ୍ଗ, ଝାଡ଼ଖଣ୍ଡ, ଓ ଓଡ଼ିିଶା ରାଜ୍ୟରେ ବସବାସ କରୁଥିବା ଏକ ଗାଈଗୋରୁ ଚରାଳି ଜାତି। କୁଡୁମାଲି ହେଉଛି ସେମାନଙ୍କର ମାତୃଭାଷା  (ଆଞ୍ଚଳିକ ଭାବେ ବାଗାଲ୍ ଭାଷାରେ ଜଣାଶୁଣା) କିନ୍ତୁ ହିନ୍ଦୀ, ବଙ୍ଗଳା ଓ ଓଡ଼ିଆ ଭାଷାକୁ ମଧ୍ୟ ସେମାନେ ଦ୍ୱିତୀୟ ଭାଷା ରୂପେ ବ୍ୟବହାର କରନ୍ତି ।
ହରେକୃଷ୍ଣ ଶତପଥୀ, କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଏବଂ ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର ପାଇଥିବା ଜଣେ ଓଡ଼ିଆ ଲେଖକ । ବାଲ୍ୟ ଜୀବନ ଓ ଶିକ୍ଷା କବି ମହାନ୍ତି, ୧୯୫୦ ମସିହାରେ ଢେଙ୍କାନାଳ ଜିଲ୍ଲାର କାମାକ୍ଷାନଗର ଅନ୍ତର୍ଗତ ମାର୍ଥାପୁରଠାରେ ଜନ୍ମଗ୍ରହଣ କରିଥିଲେ । ପିଲାଦିନାରୁ ସେ ଛୋଟ ଗପ ଲେଖିବା ଆରମ୍ବ କରିଥିଲେ । ଚାକିରୀ ଜୀବନ ସେ ପୁରୀସ୍ଥିତ ଶ୍ରୀ ଜଗନ୍ନାଥ ସଂସ୍କୃତ ବିଶ୍ୱବିଦ୍ୟାଳୟର ବିଭାଗୀୟ ମୁଖ୍ୟ ଓ ରେଭେନ୍ସା ବିଶ୍ବବିଦ୍ୟାଳୟର ପ୍ରାଧ୍ୟାପକ ଭାବେ କାର୍ଯ୍ୟ କରିଥଲେ । ତାପରେ ତିରୁପତିସ୍ଥିତ ରାଷ୍ଟ୍ରୀୟ ସଂସ୍କୃତ ବିଶ୍ବବିଦ୍ୟାଳୟରେ ଦୁଇଥର ଦଶବର୍ଷ କୁଳପତି ଭାବେ କାର୍ଯ୍ୟ କରିଥିଲେ ଏବଂ ତାପରେ ଅବସର ଗ୍ରହଣ କରିଥିଲେ । ସେ ଏବେ ଭୁବନେଶ୍ୱରସ୍ଥିତ କିସ୍‌ର କୁଳପତି ଭାବେ କାର୍ଯ୍ୟରତ । ଲେଖା ଓଡ଼ିଆ ଏକ ଶାସ୍ତ୍ରୀୟ ଭାଷା ଓଡ଼ିଆ ଭାଷା ଜାତି ଓ ଜାତୀୟତା ଓଡ଼ିଆ ଭାଷାର ଇତିହାସ ମୌଳିକ ଓଡ଼ିଆ ଭାଷା ତତ୍ତ୍ୱ ପ୍ରାଚୀନ ଓଡ଼ିଶା ଓ ମଧ୍ୟ ଯୁଗ ଓଡ଼ିଶା ଆଧୁନିକ ଓଡ଼ିଶା ମୋ ଦୃଷ୍ଟିରେ ଓଡ଼ିଶା ସମ୍ମାନ ଓ ପୁରସ୍କାର ସେ ୨୨ରୁ ଅଧିକ ଜଣାଶୁଣା ସମ୍ମାନ ପାଇଛନ୍ତି ।
ଶରତ ପୂଜାରୀ  ( ୮ ଅଗଷ୍ଟ ୧୯୩୪-୧୧ ମଇ ୨୦୧୪) ଜଣେ ଓଡ଼ିଆ କଥାଚିତ୍ର ଅଭିନେତା ଥିଲେ  । ୬୦ ଦଶକର ଆରମ୍ଭରୁ ୨୦୧୨ ଯାଏଁ ସେ ଓଡ଼ିଆ କଥାଚିତ୍ର ଜଗତରେ, ଜଣେ ଅଭିନେତା ଓ ନିର୍ଦ୍ଦେଶକ ଭାବରେ କାମ କରିଥିଲେ । ଶିକ୍ଷା ଓ ପ୍ରାରମ୍ଭିକ ଜୀବନ ଶରତଙ୍କ ବାପା ସମ୍ବଲପୁର ଝାଡୁଆପଡ଼ାର ମୂଳନିବାସୀ ସଚ୍ଚିଦାନନ୍ଦ ପୂଜାରୀ ନୟାଗଡ଼ ରାଜ୍ୟରେ ଦେୱାନ ଥିଲେ । ୧୯୩୪ ଅଗଷ୍ଟ ୮ ତାରିଖରେ ନୟାଗଡ଼ରେ ଶରତ ପୂଜାରୀଙ୍କ ଜନ୍ମ ହୋଇଥିଲା । ବିଭିନ୍ନ ସ୍ଥାନରେ ଶିକ୍ଷା ଶେଷ କଲା ପରେ ସେ ଅର୍ଥନୀତିରେ ସ୍ନାତକ ଓ ୧୯୫୬ରେ ଚିତ୍ରାଙ୍କନରେ ଆହ୍ଲାବାଦ ବିଶ୍ୱବିଦ୍ୟାଳୟରୁ ଡିପ୍ଲୋମା ସାରିଥିଲେ । ତାଙ୍କର ପ୍ରଥମ ଚାକିରି ବ୍ଲକ ଡିଜାଇନର ଓ ପବ୍ଲିସିଟି ଏଜେଣ୍ଟ ଭାବରେ ଆରମ୍ଭ ହୋଇଥିଲା । ୧୯୫୯ରେ ସେ ଅର୍ଥନୀତି ଅଧ୍ୟାପକ ଭାବରେ ବରଗଡ଼ର ପଞ୍ଚାୟତ କଲେଜରେ ଯୋଗ ଦେଇଥିଲେ । ୧୯୬୬ରେ ତାପଙ୍ଗ ଲାଇଟ୍ ଫାଉଣ୍ଡ଼୍ରୀରେ ୱାର୍କ୍ସ ମ୍ୟାନେଜର ଭାବରେ କିଛି ଦିନ କାର୍ଯ୍ୟ କଲା ପରେ ୩୪ ବର୍ଷ ବୟସରେ ସେ ଲରମ୍ଭା କଲେଜରେ ଅଧ୍ୟକ୍ଷ ହୋଇପାରିଥିଲେ। ପଦ ପଦବୀ ୧୯୫୯-୧୯୬୬: ଅଧ୍ୟାପକ  (ଅର୍ଥନୀତି), ପଞ୍ଚାୟତ କଲେଜ, ବରଗଡ଼ ୧୯୬୮- ୧୯୯୨: ଅଧ୍ୟକ୍ଷ, ଲରମ୍ଭା କଲେଜ ୧୯୮୯- ୧୯୯୦: ଅଧ୍ୟକ୍ଷ,  "ବିଭାପା ' କଳା ମହାବିଦ୍ୟାଳୟ, ସୁନ୍ଦରଗଡ଼ ୧୯୯୨- ୧୯୯୪: ଅଧ୍ୟକ୍ଷ, ଉତ୍କଳ ସଙ୍ଗୀତ ମହାବିଦ୍ୟାଳୟ, ଭୁବନେଶ୍ୱର ୨୦୧୧- ୨୦୧୪: ସଭାପତି, ଓଡ଼ିଶା ସଙ୍ଗୀତ ନାଟକ ଏକାଡେମୀ କଥାଚିତ୍ର ଜୀବନ ୧୯୫୯ରେ ଶ୍ରୀ ଶ୍ରୀ ମହାଲକ୍ଷ୍ମୀ ପୂଜା କଥାଚିତ୍ରରୁ ଅଭିନୟ ଜୀବନ ଆରମ୍ଭ କରିବା ପରେ  "ଜୀବନସାଥୀ ',  "ସାଧନା" ,  "ମାଟିର ମଣିଷ ',  "ଅରୁନ୍ଧତୀ ' ପ୍ରଭୃତି ସିନେମାରେ ଅଭିନୟ କରି ସେ ରାଷ୍ଟ୍ରପତିଙ୍କଠାରୁ ଶ୍ରେଷ୍ଠ ଅଭିନେତା ପୁରସ୍କାର ଗ୍ରହଣ କରିଥିଲେ । ତାଙ୍କ ଅଭିନୀତ  "କିଏ କାହାର ' ସିନେମା କଟକ ସହରର ବିଭିନ୍ନ ପ୍ରେକ୍ଷାଳୟରେ ୧୦୦ଦିନ କ୍ରମାନ୍ୱୟରେ ଚାଲି ରେକର୍ଡ଼ ସୃଷ୍ଟି କରିଥିଲା । ତାଙ୍କ ନିର୍ଦ୍ଦେଶିତ  "ତଅପୋଇ ',  "ଅଶାନ୍ତ ଗ୍ରହ"  ଓ  "ଅସ୍ତରାଗ"  କଥାଚିତ୍ର ଦର୍ଶକଙ୍କୁ ପ୍ରଭାବିତ କରିଥିଲା । ତାଙ୍କ ଅଭିନୀତ ଶେଷ କଥାଚିତ୍ର ଥିଲା ଗଦାଧର ପୁଟୀଙ୍କ ନିର୍ଦ୍ଦେଶିତ ପୂଜା ପାଇଁ ଫୁଲଟିଏ  ୨୦୦୭  । ଏହି କଥାଚିତ୍ର ଜାତୀୟ ଓ ଅନ୍ତର୍ଜାତୀୟ ସ୍ତରରେ ପୁରସ୍କାର ହାସଲ କରିଥିଲା ।  "କା" ,  "ଅନ୍ଧ ଦିଗନ୍ତ" ,  "ଭୂଖା" ,  "ଦୃଷ୍ଟି" ,  "ଅରଣ୍ୟ ରୋଦନ" ,  "ଆରଣ୍ୟକ" ,  "ଶେଷଦୃଷ୍ଟି" ,  "ସତମିଛ"  ପ୍ରଭୃତି ପ୍ରାୟ ୫୦ରୁ ଊର୍ଦ୍ଧ୍ୱ କଥାଚିତ୍ରରେ ଅଭିନୟ ସାଙ୍ଗକୁ ୩ଟି କଥାଚିତ୍ର ଓ ୭୫ରୁ ଅଧିକ ନାଟକରେ ନିର୍ଦ୍ଦେଶନା ଦେଇଥିଲେ ।
କୁରୁମଟାପ, ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୯୨ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଶାରଦା ରଥ  (ଜନ୍ମ: ୨୫ ମଇ ୧୯୪୧) ଜଣେ ଓଡ଼ିଆ ସାହିତ୍ୟିକା ଓ ଅନୁବାଦିକା  । ୨୦୧୬ ମସିହାରେ ଅନୁବାଦ ପୁସ୍ତକ, ମେଘବାହାନ ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଛନ୍ତି । ଓଡ଼ିଆ ସାହିତ୍ୟକୁ ଅବଦାନ ଶରଦା ହିନ୍ଦୀ ଲେଖକ ନିର୍ମଳ କୁମାରଙ୍କର ପୁସ୍ତକ ମେଘବାହନକୁ ଓଡ଼ିଆରେ ଅନୁବାଦ କରିଥିଲେ, ଯାହା ପାଇଁ ୨୦୧୬ ମସିହାରେ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ଏହି ପୁସ୍ତକଟି କଳିଙ୍ଗର ମହାରାଜା ଖାରବେଳଙ୍କ ଉପରେ ପର୍ଯ୍ୟବେଷିତ । ଏହା ବ୍ୟତୀତ ସେ ପ୍ରେମଚାନ୍ଦଙ୍କ ନିର୍ମଳା ଓ ପ୍ରତିଜ୍ଞା ପୁସ୍ତକର ଅନୁବାଦ କରିଛନ୍ତି । ଅମୃତା ପ୍ରୀତମଙ୍କ କୋରା କାଗଜ ବହିକୁ ସେ ଓଡ଼ିଆରେ ଅନୁବାଦ କରିଛନ୍ତି । ଦିଲ୍ଲୀ ଏମ୍‌ସ୍‌ର ପୂର୍ବତନ ନିର୍ଦ୍ଦେଶକ ଡକ୍ଟର ଅଶୋକ ମହାପାତ୍ରଙ୍କ ହେଡ୍ ଇଞ୍ଜୁରି ଓ ବ୍ରେନ୍ କ୍ୟାନ୍‌ସର୍ ବହିକୁ ସେ ଓଡ଼ିଆରେ ଅନୁବାଦ କରିବା ସହିତ ଗୋଆର ରାଜ୍ୟପାଳ ଭାବରେ କାର୍ଯ୍ୟ କରିଥିବା ମୃଦୁଳା ସିହ୍ନାଙ୍କର ପରିତପ୍ତ ଲଙ୍କେଶ୍ୱରୀ ବହିର ମଧ୍ୟ ଅନୁବାଦ କରିଛନ୍ତି ।
ତେନ୍ତୁଳି ବା କଇଁଆକୁ ଇଂରାଜୀରେ  ଟାମାରିଣ୍ଡ ଟ୍ରି  ବା  ଇଣ୍ଡିଆନ୍‌ ଡେଟ୍‌  କୁହାଯାଉଥିବା ବେଳେ ଏହାର ବୈଜ୍ଞାନିକ ନାମ ଟାମାଣ୍ଡସ୍‌ ଇଣ୍ଡିକା ଲାଟିନ୍‌ ଶବ୍ଦ  ଓ ଏହା ସିଜାଲ୍‌ପିନିଆସି ବଂଶର ଅନ୍ତର୍ଭୁକ୍ତ । ସଂସ୍କୃତ ଶବ୍ଦ ଆମଳିକା ଅର୍ଥ ଖଟା ସ୍ୱାଦ ବିଶେଷ । ଏହାକୁ ହିନ୍ଦୀରେ ଇମଲି, ମରାଠିରେ ଅମଳି, ଚିଞ୍ଚି, ତେଲୁଗୁ ଭାଷାରେ ଚିନ୍‌ଥା, ହୁଲି ଓ ମାଲାୟାଲାମ୍‌ରେ ଅମଲାମ୍‌ କୁହାଯାଏ । ସଂସ୍କୃତରେ ଅମାଳିକା ବୋଲି କୁହାଯାଏ । କଇଁଆ ଗୋଟିଏ ସୁନ୍ଦର ସବୁଜ ବୃକ୍ଷ ଯାହାର ଶାଖା ଚାରିଆଡ଼କୁ ବିଛେଇ ହୋଇ ରହିଥାଏ । ଏହାର ଗଣ୍ଡି ମୋଟା ଓ ବାହାର ପଟ ପୂରାପୂରି ଖଦଖଦଡିଆ ଓ ମଝିରେ ମଝିରେ ଗଛର ବକଳରେ ଫାଟ ଥାଏ ଓ ରଙ୍ଗ କଳାଆଶିଆ ହୋଇଥାଏ । ପତ୍ରଗୁଡ଼ିକ ଛୋଟ ଓ ଅଣ୍ଡାକୃତି ଓ ଦଶ ବା ଅଧିକ ଯୋଡ଼ା ହିସାବରେ ପ୍ରାକ୍ଷ  ଆକ୍‌ସିସ୍‌ ରେ ରହିଥାଏ । ପ୍ରଥମ କଅଁଳିଆ ପତ୍ର ସବୁଜ ଥାଏ କିନ୍ତୁ ପାକଳ ହେଲା ପରେ ଧୂଳିଆ ଗାଢ଼ ସବୁଜ ରଙ୍ଗ ହୋଇଯାଏ । କଇଁଆ ଗଛର ଫୁଲ ଇଷତ୍‌ ହଳଦିଆ କିନ୍ତୁ ପାଖୁଡ଼ାମାନଙ୍କରେ ନାଲିରଙ୍ଗର ଶିରା ଥାଏ । ପ୍ରତ୍ୟେକ ଫୁଲରେ ପାଞ୍ଚଟି ପାଖୁଡ଼ା ଥାଏ । ଫୁଲଗୁଡ଼ିକ ଡେମ୍ଫ ଚାରିପଟେ ଗୁନ୍ଥିଲା ଭଳି ରହିଥାନ୍ତି । କଇଁଆ ଫଳ ବଙ୍କା ଓ ପାକଳ ହେଲେ ମାଟିଆ ରଙ୍ଗ ହୋଇଯାଏ । ଫଳର ଚୋପା ତଳେ ମାଂସାଳ ଅଂଶ ଥାଏ ଓ ତା ଭିତରେ ବହୁତ କଠିନ, ଚିକ୍‌କଣ ଓ ଗାଢ଼ ନାଲିଆଶିଆ ମାଟିଆ ରଙ୍ଗର ମଞ୍ଜି ଥାଏ । ଫଳରୁ ଚୋପା ବାହାର କରି ଏହାକୁ ଖାଦ୍ୟରେ ବ୍ୟବହୃତ ହୁଏ ‌। କଇଁଆର ଅନେକ ବ୍ୟାବହାରିକ ଗୁଣ ଅଛି । ବ୍ୟବହାର ପ୍ରଧାନତଃ ଏହାର ଫଳର ଚାହିଦା ବେଶୀ, ଖଟା, ଚଟଣି, ଚାରୁ ଇତ୍ୟାଦିରେ ତେନ୍ତୁଳିର ବ୍ୟବହାର ହୁଏ । ତେନ୍ତୁଳିକୁ ଖଟା ମିଠା ଡାଲି ତିଆରି କରିବା ପାଇଁ ଗୁଡ ସହିତ ହରଡ ଓ ମସୁର ଡାଲି ସହିତ ମିଶା ଯାଏ । ତେନ୍ତୁଳିକୁ ମଧ୍ୟ ଆଚାର ଓ ଚଟଣି ତିଆରି କରିବାରେ ବ୍ୟବହାର କରାଯାଏ । ଏହି ଫଳ ହଜମ କରିବାରେ ସାହାଯ୍ୟ କରେ । ତେନ୍ତୁଳି ମଧ୍ୟ କୋଷ୍ଠକାଷ୍ଠିନ୍ୟ ଦୂର କରେ । ପିତ ରୋଗରେ ମଧ୍ୟ ତେନ୍ତୁଳି ବ୍ୟବହାର କରାଯାଏ । ଦକ୍ଷିଣ ଭାରତରେ କଇଁଆ ଗଛର ବେଶୀ ଚାହିଦା ରହିଛି। ଦକ୍ଷିଣ ଭାରତୀୟ ଚାରୁ, ଚଟଣି ତଥା ବିଭିନ୍ନ ବ୍ୟଞ୍ଜନରେ କଇଁଆକୁ ବ୍ୟବହୃତ କରିଥାନ୍ତି । ଲୋକକଥା କଇଁଆ ଗଛ ଉପରେ ଏକ ଆଦିବାସୀ ଲୋକକଥା ରହିଛି  ବହୁବର୍ଷ ପୂର୍ବେ ଉଭୟ ଦେବତା ଓ ଅସୁରମାନେ ମର୍ତ୍ତ୍ୟକୁ ଗମନ କଲେ । ବ୍ରହ୍ମାସୁର ନାମରେ ଜଣେ ଅସୁର ସେନାର ସେନାପତି ଥିଲେ । ସେ ମହାଦେବଙ୍କୁ ଧମକ ଦେଲା ଯେ ଯିଏ ଯୁଦ୍ଧରେ ଜିତିବ ସେ ପୃଥିବୀ ଶାସନ କରିବ । ମହାଦେବ ଓ ବ୍ରହ୍ମାସୁର ମଧ୍ୟରେ ଯୁଦ୍ଧ ହେଲା । ବ୍ରହ୍ମାସୁର ବହୁତ ଥର କ୍ଷତ ବିକ୍ଷତ ହୋଇ ଜୀବନ ରକ୍ଷା ପାଇଁ ଜଙ୍ଗଲକୁ ପଳାୟନ କଲା । ଲୁଚିବା ପାଇଁ ସେ ତେନ୍ତୁଳି ଗଛ ଦେଖିଲା ଯେ ତାହା ବଡ଼ ବଡ଼ ଡାଳପତ୍ରରେ ଭର୍ତ୍ତି ହୋଇଛି । ସେ ଏ ଗଛରେ ଚଢ଼ି ଗହଳିଆ ପତ୍ରରେ ନିଜକୁ ଘୋଡ଼ାଇ ରଖିଲା । ମହାଦେବ ମଧ୍ୟ ଜଙ୍ଗଲରେ ତାକୁ ଖୋଜି ଖୋଜି ତେନ୍ତୁଳି ଗଛ ପାଖରେ ପହଞ୍ଚିଲେ । ବ୍ରହ୍ମାସୁର ଥରିବାକୁ ଲାଗିଲା । କିନ୍ତୁ ଗହଳ ପତ୍ର ଯୋଗୁଁ ମହାଦେବ ତାକୁ ଦେଖିପାରୁ ନଥିଲେ । ସେ ଭାବିଲେ ଯେ ଶତ୍ରୁ ତାଙ୍କୁ ଦେଖି ପାରୁଛି, ସେ କିନ୍ତୁ ତାକୁ ଦେଖି ପାରୁନାହାନ୍ତି । ସେ ଗୋଟିଏ ଆଖିରେ ଦେଖିବାକୁ ଚେଷ୍ଠା କଲେ । ତା ପରେ ଦ୍ୱିତୀୟ ଆଖିରେ ଦେଖିବାକୁ ଚେଷ୍ଠା କଲେ । କିନ୍ତୁ ଦେଖିପାରିଲେନି ଯେହେତୁ ପତ୍ରଗୁଡ଼ିକ ଅସୁରକୁ ଘୋଡ଼େଇ ରଖିଥିଲା । ମହାଦେବଙ୍କ ଧୈର୍ଯ୍ୟଚ୍ୟୁତି ଘଟିଲା । ସେ ଗର୍ଜନ କରି କପାଳରେ ମଧ୍ୟଭାଗରେ ଥିବା ତୃତୀୟନେତ୍ରରେ ଅନେଇଲେ ଓ କଇଁଆର ପ୍ରତ୍ୟେକ ବଡ଼ ବଡ଼ ପତ୍ରକୁ ଖଣ୍ଡ ଖଣ୍ଡ କରିଦେଲେ । ତା ପରେ ସେ ବ୍ରହ୍ମାସୁରକୁ ଦେଖି ପାରିଲେ ଓ ତାକୁ ବଧ କଲେ। ପୃଥିବୀ ଅସୁର ଦାଉରୁ ରକ୍ଷା ପାଇଲା । କିନ୍ତୁ ସେହିଦିନଠାରୁ କଇଁଆଗଛର ପତ୍ର ଛୋଟ ଛୋଟ ହୋଇଗଲା । ଅନ୍ଧବିଶ୍ୱାସ କଥିତ ରହିଛି ଯେ ତେନ୍ତୁଳି ଗଛ ପ୍ରେତମାନଙ୍କ ଗଛ ଓ ଏ ଗଛ ତଳେ ଅନ୍ୟ କୌଣସି ଗଛ ବଞ୍ଚିପାରନ୍ତି ନାହିଁ । ସେହି ଅନୁଯାୟୀ ପଥିକମାନଙ୍କୁ କୁହାଯାଏ ଯେ ଏ ଗଛରେ କିଏ ହେଲେ ଆଶ୍ରୟ ନେବେ ନାହିଁ । କଇଁଆ ଗଛ ଗୋଟିଏ ଗୋୟାଲିୟର୍‌ରେ ଅଛି ଯାହାକି ରାଜା ଆକବରଙ୍କ ସଂଗୀତକାର ତାନ୍‌ସେନ୍‌ କବର ଉପରେ ଦେଖାଯାଏ । ଏ କଥାଟି ପ୍ରଚଳିତ ଅଛି ଯେ ସଂଗୀତକାରମାନେ ଏ ଗଛର ପତ୍ରକୁ ନିଜର ସ୍ୱରକୁ ଅଧିକ ମଧୁର କରିବା ପାଇଁ ଖାଆନ୍ତି ।
ସୌଦାମିନୀ ଉଦ୍‌ଗାତା  (ଜନ୍ମ: ୨୩ ଫେବୃଆରୀ ୧୯୩୭) ଜଣେ ଓଡ଼ିଆ ଲେଖିକା ଓ ଅନୁବାଦିକା  । ତାଙ୍କୁ ୨୦୦୫ ମିସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ସୌଦାମିନୀଙ୍କ ଅନୁବାଦିତ ପୁସ୍ତକ ସମାଧୀ ହେବନି ଆଉ ପାଇଁ ତାଙ୍କୁ ଏହି ପୁରସ୍କାର ମିଳିଥିଲା । ଜନ୍ମ ଓ ପରିବାର ସୌଦାମିନୀ ଉଦ୍‌ଗାତା ୧୯୩୭ ମସିହାର ଫେବୃଆରୀ ମାସ ୨୩ ତାରିଖରେ ବଲାଙ୍ଗୀର ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ଶ୍ରୀନିବାସ ଉଦ୍‌ଗାତାଙ୍କୁ ବିବାହ କରିଥିଲେ । ଶ୍ରୀନିବାସ ତାଙ୍କର ପିଲାଦିନର ବନ୍ଧୁ ଥିଲେ । ଶ୍ରୀନିବାସ ଏକାଧାରରେ ଜଣେ କବି, ଗାଳ୍ପିକ, ଅନୁବାଦକ, ନାଟ୍ୟକାର ଓ ପ୍ରାବନ୍ଧିକ । ସାହିତ୍ୟକୃତି ସୌଦାମିନୀଙ୍କର ନିଜ ରଚନାରେ କିଛି ପୁସ୍ତକ ପ୍ରକାଶ ପାଇବା ସହ କିଛି ଅନୁବାଦିତ ପୁସ୍ତକ ପ୍ରକାଶ ପାଇଥିଲା । ତାଙ୍କର ୧୬ ଖଣ୍ଡରୁ ଅଧିକ ପୁସ୍ତକ ପ୍ରକାଶିତ ହୋଇଛି । ରଚନାବଳୀ ଧନ୍ୟବଦା ସିବନୀ - ୨୦୧୧  ଅନୁବାଦ‌  ସମାଧୀ ହେବନି ଆଉ - ୨୦୦୫  (ଅନୁବାଦ) ରହିଯା ରାଧିକା - ୨୦୦୨  (ଅନୁବାଦ) ମଧୁର ମଧୁର ବିମ୍ବେ - ୨୦୦୪ ଗୋଟିଏ ସାଗର କୋଟିଏ ଢେଉ - ୧୯୬୪ ପୁରସ୍କାର ଓ ସମ୍ମାନ ସୌଦାମିନୀଙ୍କୁ ୨୦୦୫ ମସିହାରେ ଅନୁବାଦ ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ପୁରସ୍କୃତ କରାଯାଇଥିଲା  । ତାଙ୍କ ଅନୁବାଦିତ ପୁସ୍ତକ ସମାଧୀ ହେବନି ଆଉ ପାଇଁ ତାଙ୍କୁ ଏହି ପୁରସ୍କାର ମିଳିଥିଲା ।
ସୁଶିଳ ମୁଖାର୍ଜୀଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ଟିକେ ହସ ଟିକେ ଲୁହ ୧୯୮୧ ମସିହାରେ ମୁକ୍ତିଲାଭ କରିଥିଲା । ଅଭିନୟ ବିଜୟ ମହାନ୍ତି ମହାଶ୍ୱେତା ରାୟ ଝରଣା ଦାସ ନିହାରିକା ସାହୁ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପୂର୍ଣ୍ଣଚନ୍ଦ୍ର ଖୁଣ୍ଟିଆ । ଭିକାରୀ ବଳ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ସୀତାର ବାଦକ ଅସିତ ରଞ୍ଜନ ଦାସ ଏହି କଥାଚିତ୍ରର ସଙ୍ଗୀତ ନିର୍ମାଣବେଳେ କାମ କରିଥିଲେ ।
ହାଇପୋପାରାଥାଇରଏଡିଜ୍ମ ନାମ ଦିଆଯାଏ ଯେତେବେଳେ ପାରାଥାଇରଏଡ୍ ଗ୍ରନ୍ଥିଗୁଡିକରୁ ପାରାଥାଇରଏଡ୍ ହରମୋନ   ଉତ୍ପାଦନ କମିଯାଏ । ଏହା ଫଳରୁ କମ୍ ରକ୍ତ କ୍ୟାଲସିୟମ୍ ଏବଂ ଉଚ୍ଚ ରକ୍ତ ଫସଫରସ୍ ସୃଷ୍ଟି ହୁଏ, ମାଂସପେଶୀ ଫଡ଼ଫଡ଼ ହୁଏ ଏବଂ ମାଂସପେଶୀ କ୍ରାମ୍ପ ହୋଇପାରେ । ଅନ୍ୟାନ୍ୟ ଲକ୍ଷଣଗୁଡ଼ିକରେ ହାତ ଏବଂ ପାଦ ଝିମ ଝିମ ହୁଏ ଏବଂ ଅବସାଦ ହୋଇପାରେ । ଖରାପ ବିକଶିତ ଦାନ୍ତ, ଖଦଡ଼ା କାତି ଥିବା ଚର୍ମ, ଭଙ୍ଗା ନଖ ଏବଂ ଅଳ୍ପ କେଶ ବୃଦ୍ଧି ହୋଇପାରେ । ଜଟିଳତାରେ ଓଷ୍ଟିଓପୋରୋସିସ ଏବଂ ବୃକ୍‌କ ପଥର ରୋଗ ହୋଇପାରେ । ଥାଇରଏଡ ଅପସାରଣ କିମ୍ବା ବେକରେ ଅନ୍ୟ କୌଣସି ଅସ୍ତ୍ରୋପଚାର ଯୋଗୁ ସାଧାରଣତଃ ଏହି ଜଟିଳତା ହୋଇପାରେ । ଅନ୍ୟାନ୍ୟ କାରଣ ମଧ୍ୟରେ ଜେନେଟିକ୍ ବ୍ୟାଧି ଡାଇଜର୍ଜ ସିଣ୍ଡ୍ରୋମ, ପ୍ରତିରକ୍ଷା ପ୍ରଣାଳୀ ସମ୍ବନ୍ଧୀୟ କ୍ଷତି, ହେମୋକ୍ରୋମାଟୋସିସ୍, ବିକିରଣ ଚିକିତ୍ସା ଏବଂ କମ୍ ମ୍ୟାଗ୍ନେସିୟମ ହୋଇପାରେ । ପିଟିଏଚ   ଏବଂ ରକ୍ତ କ୍ୟାଲସିୟମ ସ୍ତର ଉପରେ ରୋଗ ନିର୍ଣ୍ଣୟ କରାଯାଏ । ପ୍ରାଥମିକ ଚିକିତ୍ସା ହେଉଛି କ୍ୟାଲସିୟମ୍ ଏବଂ ଭିଟାମିନ୍ ଡି ପରିପୂରଣ । ପ୍ରାରମ୍ଭରେ ବହୁ ପରିମାଣର କ୍ୟାଲସିୟମ୍ ଗ୍ଲୁକୋନାଟ୍ ଇଞ୍ଜେକ୍ସନ‌ଦ୍ୱାରା ଦିଆଯାଇପାରେ । ଯଦି ଏହା ପର୍ଯ୍ୟାପ୍ତ ହୁଏନି ତେବେ ରିକମ୍ବିନାଣ୍ଟ ପାରାଥାଇରଏଡ୍ ହରମୋନ୍   ବ୍ୟବହାର କରାଯାଇପାରେ । ଅଧିକ କ୍ୟାଲସିୟମ ଏବଂ କମ ଫସଫରସରେ ଖାଦ୍ୟ ଖାଇବାକୁ ମଧ୍ୟ ପରାମର୍ଶ ଦିଆଯାଏ । ଉପ‌ଯୁକ୍ତ ଚିକିତ୍ସା କଲେ ଫଳାଫଳ ଭଲ ହୁଏ । ହାଇ ପୋପାରାଥାଇରଏଡିଜ୍ମ ଏକ ବିରଳ ରୋଗ ଅଟେ । ଯୁକ୍ତରାଷ୍ଟ୍ରରେ ପ୍ରତି ୧୦,୦୦୦ ଲୋକରେ ପ୍ରାୟ ୩ ଜଣ ପ୍ରଭାବିତ ହୁଅନ୍ତି । ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି । ଥାଇରଏଡ ଅପସାରଣ ଏବଂ ମାଂସପେଶୀ ସ୍ପାଜ୍ମ ମଧ୍ୟରେ ସମ୍ପର୍କକୁ ୧୮୮୪ ମସିହାରେ ବର୍ଣ୍ଣନା କରାଯାଇଥିଲା ।
ପଥରଲା ବାରେଜ   :         ଭାରତୀୟ ରାଜ୍ୟ ହରିୟଣାର ସୋମ୍ବ ନଦୀ ଉପରେ ନିର୍ମିତ ଏକ ବାରେଜ । ଏହା ଯମୁନା ନଗର ଜିଲ୍ଲାରେ ଅବସ୍ଥିତ । ଇତିହାସ 1335 ମସିହାରେ ଫିରୁଜ ଶାହ ଟୋଗଲକଙ୍କଦ୍ୱାରା ନିର୍ମିତ ପଶ୍ଚିମ ଯମୁନା କେନାଲ ଅତ୍ୟଧିକ ପତୁମତୀଦ୍ୱାରା ପୋତି ହେଇଯିବାରୁ 1750 ମସିହାରୁ ଅକାମି ହେଇଯାଇଥିଲା । ବ୍ରିଟିଶ ଶାସନ ସମୟରେ 1817 ମସିହାରେ ଏହାର ପୁନରୁଦ୍ଧାର କାର୍ଯ୍ୟ ହାତକୁ ନିଆଯାଇ ବେଙ୍ଗଲ ଇଞ୍ଜିନିଅର ଗ୍ରୁପ ସହାୟତାରେ ପଥରଳା ବାରେଜର କାର୍ଯ୍ୟ ଦାଦୁପୁର ସ୍ଥାନରେ 1875 ମସିହାରେ କରାଯାଇଥିଲା । ପଶ୍ଚିମ ଯମୁନା କେନାଲ ହାଥନୀ କୁଣ୍ଡ ବାରେଜରୁ ଆରଭ ହେଇ 38 କିଲୋମିଟର ଦୂର ଡାକପଥର ଓ ଦୂନର ଦକ୍ଷିଣ ଯାଏ ଏକ ବିସ୍ତିର୍ଣ ଇଲାକାକୁ ଜଳସେଚନ ଯୋଗେଇଥାଏ । ଏଠି ମଧ୍ୟରେ ଅମ୍ବାଲା ଜିଲ୍ଲା , ହିସାର ଜିଲ୍ଲା , ଷୋନେପାତ ଜିଲ୍ଲା ଓ ଜିନ୍ଦ ଜିଲ୍ଲା ଆଦି ଅନ୍ତର୍ଭୁକ୍ତ ।
ପଶ୍ଚିମ ଓଡ଼ିଶା ବିକାଶ ପରିଷଦ  (ଇଂରାଜୀ: - ) ପଶ୍ଚିମ ଓଡ଼ିଶାର ୧୧ଟି ଜିଲ୍ଲାର ବିକାଶ ତ୍ୱରାନ୍ୱିତ ପାଇଁ ଓଡ଼ିଶା ସରକାରଙ୍କଦ୍ୱାରା ଗଠିତ ସ୍ୱତନ୍ତ୍ର ଏକ ପରିଷଦ  । ବଲାଙ୍ଗୀର, ସୋନପୁର, ବୌଦ୍ଧ,ଦେବଗଡ଼, ବରଗଡ଼, ଝାରସୁଗୁଡ଼ା, ସମ୍ବଲପୁର, କଳାହାଣ୍ଡି, ନୂଆପଡ଼ା, ସୁନ୍ଦରଗଡ଼ ଆଦି ଜିଲ୍ଲାମାନ ଓ ଅନୁଗୋଳର ଆଠମଲ୍ଲିକ ଉପଖଣ୍ଡ ଅପେକ୍ଷାକୃତ କମ ଅଗ୍ରସର ଥିବାରୁ ବିକାଶ ଧାରାରେ ସାମଞ୍ଜସ୍ୟ ଆଣିବାପାଇଁ ରାଜ୍ୟ ସରକାର ପଶ୍ଚିମଓଡ଼ିଶା ବିକାଶ ପରିଷଦ ଗଠନ କରିଥିଲେ । ସମୁଦାୟ ୮୯ଟି ବ୍ଲକ ଏହାର ଅଧୀନସ୍ଥ ଅଟେ ।  'ପି ସି ଘଡ଼ାଇ କମିଟି ୧୯୯୪' ଙ୍କ ମତେ ଏଥିମଧ୍ୟରୁ ୩୪ଟି ଅତି ପଛୁଆ, ୨୫ଟି ପଛୁଆ, ୨୫ଟି ବିକାଶ ଉନ୍ମୋଖି ଏବଂ ୫ଟି ବିକଶିତ ବ୍ଲକ ଅଟେ । ଗଠନ ଓ ପରିଚାଳନା ଆଇନ ୧୯୯୮ ଅନୁସାରେ ୧୧ ନଭେମ୍ବର ୧୯୯୮ ମସିହାରେ ଏଇ ପରିଷଦ ଗଠିତ ହୋଇଥିଲା । ଆଇନ ୨୦୦୦ ଅନୁସାରେ ୨୦୦୦ ମସିହା ୫ ନଭେମ୍ବରରେ ପୁନଃଗଠିତ ହୋଇଥିଲା । ଏଥିରେ ଏହି ବିକାଶ ପରିଷଦ ଅଞ୍ଚଳର ବିଭିନ୍ନ ଲୋକପ୍ରତିନିଧିଙ୍କ ସମେତ ବିଷୟ ବିଶେଷଜ୍ଞମାନେ ସଦସ୍ୟ ରହିଥାନ୍ତି । ପାଣ୍ଠି ରାଜ୍ୟ ବଜେଟ ୮୪ ହଜାର କୋଟିରୁ ଏହି ପରିଷଦକୁ ସରକାର ବର୍ଷକୁ ୧୦୦ କୋଟି ଟଙ୍କା ମଂଜୁର କରିଥାନ୍ତି । ସେହି ଅର୍ଥ ପୁନର୍ବାର ପରିଷଦ ଏହା ଅଧୀନ ୧୧ଟି ଜିଲ୍ଲାକୁ ପ୍ରକଳ୍ପ ପ୍ରସ୍ତାବ ହିସାବରେ ଆବଣ୍ଟନ କରିଥାନ୍ତି । ପଶ୍ଚିମ ଓଡ଼ିଶା ବିକାଶ ପରିଷଦର ନିଜସ୍ୱ ପାଣ୍ଠି ନାହିଁ । ପ୍ରତିବର୍ଷ ରାଜ୍ୟ ସରକାର ପରିଷଦ ପାଇଁ ଯେଉଁ ବ୍ୟୟବରାଦ କରନ୍ତି ସେଥିରୁ ସମ୍ପୃକ୍ତ ଅଞ୍ଚଳରେ ବିଭିନ୍ନ ଉନ୍ନୟନ କାର୍ଯ୍ୟ ଲାଗି ପରିଷଦ ଜିଲ୍ଲା, ବ୍ଲକ ଏବଂ ପୌର ପ୍ରଶାସନ ମାଧ୍ୟମରେ ଅନୁଦାନ ଦେଇଥାନ୍ତି । ୨୦୧୬ ଡିସେମ୍ବର ଶେଷ ସୁଦ୍ଧା ପରିଷଦ ସମୁଦାୟ ୨୬,୨୨୦ଟି ପ୍ରକଳ୍ପ ପାଇଁ ୧୧୪୮ କୋଟି ୮୭ ଲକ୍ଷ ଟଙ୍କାର ମଞ୍ଜୁରି କରିଥିଲେ ।
ଶ୍ରଦ୍ଧା ପାଣିଗ୍ରାହୀ ଜଣେ ଭାରତୀୟ‌-ଓଡ଼ିଆ ଚଳଚ୍ଚିତ୍ର ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ର, ଓଡ଼ିଆ ଦୂରଦର୍ଶନ ଧାରାବାହିକ, ୱେବ୍‌ ସିରିଜ୍ ଆଦିରେ ଅଭିନୟ କରନ୍ତି । ସେ ପ୍ରଥମେ ୨୦୧୫ ମସିହାରେ ଇ ଟିଭି ଓଡ଼ିଆରେ ପ୍ରସାରିତ ଏକ ରିଆଲିଟି ଶୋ ', ମିଠା ମିଠା ଯୋଡ଼ିରେ ଭାଗନେଇଥିଲେ । ସେ ବିଜୟୀ ହୋଇନଥିଲେ ମଧ୍ୟ ମିଠା ମିଠା କଥାଚିତ୍ରରେ ଅଭିନୟ କରିବାର ସୁଯୋଗ ପାଇଥିଲେ । ଏହାପରେ ସେ ତରଙ୍ଗ ଟିଭିରେ ଆମ ଘର ଲକ୍ଷ୍ମୀ ଧାରାବାହିକରେ ଅଭିନୟ କରିଥିଲେ ଏବଂ ପରବର୍ତ୍ତୀ ସମୟରେ ସେ ଅଧା ଲେଖା ଚିଠି, ସାହେବ ବିବି ଔର୍ ଶାଲା, ସାହେବ ବିବି ଔର୍ ଶାଶୁମା ଆଦି ୱେବ୍ ସିରିଜ୍‌ରେ ଅଭିନୟ କରିଥିଲେ । ଅଭିନୟ ଜୀବନ ଶ୍ରଦ୍ଧା ପାଣିଗ୍ରାହୀ ୨୦୧୫ ମସିହାରେ ଇ ଟିଭି ଓଡ଼ିଆରେ ପ୍ରସାରିତ ଏକ ରିଆଲିଟି ଶୋ ମିଠା ମିଠା ଯୋଡ଼ିରେ ଯୋଗ ଦେଇଥିଲେ । ସେ ଏଥିରେ ଫାଇନାଲିଷ୍ଟ ହୋଇଥିଲେ ଓ ଏହି ରିଆଲିଟି ଶୋ 'ର ଚଳଚ୍ଚିତ୍ର ମିଠା ମିଠାରେ ଅଭିନୟ କରିବାର ସୁଯୋଗ ମିଳିଥିଲା । ଏହା ତାଙ୍କ ଅଭିନୀତ ପ୍ରଥମ ଚଳଚ୍ଚିତ୍ର । ସେ ତରଙ୍ଗ ଟିଭିରେ ପ୍ରସାରିତ ଓଡ଼ିଆ ଧାରାବାହିକ ଆମ ଘର ଲକ୍ଷ୍ମୀରେ ଅଭିନୟ କରିଥିଲେ । ସେ ସେଥିରେ ସେ ନନ୍ଦିନୀ ଭୂମିକାରେ ଅଭିନୟ କରିଥିଲେ । ଏହି ଧାରାବାହିକରେ ତାଙ୍କ ସହିତ ସ୍ନିଗ୍ଧା ମହାନ୍ତି, ମାମୁନି ପଣ୍ଡା ଆଦି ଅଭିନେତ୍ରୀମାନେ ଅଭିନୟ କରିଥିଲେ । ୨୦୨୦ ମସିହାରୁ ମଞ୍ଜରୀ ଟିଭିରେ ପ୍ରସାରିତ ହେଉଥିବା ଓଡ଼ିଆ ଧାରାବାହିକ ମୋ ଦେହେ ବୋଳି ଦେ ତୋ ରଙ୍ଗ କଳାରେ ସେ ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହି ଧାରାବାହିକରେ ଜ୍ୟୋତିପ୍ରକାଶ ପଣ୍ଡା, ପ୍ରିୟମ୍ବଦା ରାୟ, ଭୂପତି ତ୍ରିପାଠୀ, ଅକ୍ଷୟ ବସ୍ତିଆ, ଦୁଷ୍ମନ୍ତ ପତି, କେଦାର ମିଶ୍ର ଆଦି ମଧ୍ୟ ଅଭିନୟ କରିଥିଲେ । ଶ୍ରଦ୍ଧା ଓଡ଼ିଆ ଧାରାବାହିକ ଓ କଥାଚିତ୍ରରେ ଅଭିନୟ କରିବା ସହିତ କିଛି ୱେବ୍ ସିରିଜ୍ ଓ କ୍ଷୁଦ୍ର ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୮ ମସିହାରେ ତାଙ୍କ ଅଭିନୀତ କ୍ଷୁଦ୍ର ଚଳଚ୍ଚିତ୍ର ୟୁ ଟ୍ୟୁବ୍‌ରେ ମୁକ୍ତିଲାଭ କରିଥିଲା ଏବଂ ୨୦୨୧ ମସିହାରେ ତାଙ୍କର ଅନ୍ୟ ଏକ କ୍ଷୁଦ୍ର ଚଳଚ୍ଚିତ୍ର ମୁଖା ଆଓ ରେ ମୁକ୍ତିଲାଭ କରିଥିଲା । ୨୦୨୧ ମସିହାରେ ମହିଳା ଦିବସ ଅବସରରେ ମଞ୍ଜରୀ ଟିଭିରେ ମୁକ୍ତିଲାଭ କରିଥିବା ଓଡ଼ିଆ ଚଳଚ୍ଚିତ୍ର ବିସର୍ଜନରେ ସେ ନାୟିକା ଭାବରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ସୁଭାଶିଷ ଶର୍ମା, ଲରେନ୍ସ, ଅନିକେତ ଆଦି କଳାକାରମାନେ ଅଭିନୟ କରିଥିଲେ ।
ରାମପୁର ମାନିହାରନ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ସହରନ୍ପୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାମପୁର ମାନିହାରନ ସହରର ମୋଟ ଜନସଂଖ୍ୟା ୨୪୮୧୧ ଅଟେ । ସେଥି ମଧ୍ୟରୁ ୫୩.୦୮% ଜଣ ପରୁଷ ହୋଇଥିବା ବେଳେ ୪୬.୯୨% ଜଣ ନାରୀ ଅଟନ୍ତି । ରାମପୁର ମାନିହାରନର ସାକ୍ଷରତା ହାର ୫୫.୬୪% ଅଟେ । ଏହା ଜାତୀୟ ହାରଠାରୁ ୯.୨୦% ପ୍ରତିଶତ କମ ଅଟେ । ସେଥିରୁ ୩୩.୭୫% ପ୍ରତିଶତ ପୁରୁଷ ଓ ୨୧.୮୯% ନାରୀ ଅଟନ୍ତି । ୧୭.୩୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରାମପୁର ମାନିହାରନର ସରକାରୀ ଭାଷା ଅଟେ ।
ଫେରି ଆସୁଥିବି କୋଳକୁ ତୋ 'ର ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତା ରବି ମିଶ୍ର । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଗୁଡ୍‌ଲୀ ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜ୍ୟୋତିପ୍ରକାଶ ପଣ୍ଡା ଓ ପୁନମ ମିଶ୍ର । ସଲୋନି, ରବି ମିଶ୍ର, ବିରେନ ମିଶ୍ର, ପ୍ରେମାଞ୍ଜନ ପରିଡ଼ା, ବିଜୁ ବଡ଼ଜେନା, ଗୁଡି, ଧିରେନ ମିଶ୍ର, ଶୈଳେନ୍ଦ୍ର, ଭିକାରୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ସେପ୍ଟେମ୍ବର ୧୮ ତାରିଖରେ ଜୀ ସାର୍ଥକରେ ପ୍ରସାରିତ ହୋଇଥିଲା । ଅଭିନୟ ଜ୍ୟୋତିପ୍ରକାଶ ପଣ୍ଡା ପୁନମ ମିଶ୍ର ସଲୋନି ବିଜୁ ବଡ଼ଜେନା ପ୍ରେମାଞ୍ଜନ ପରିଡ଼ା ବିରେନ ମିଶ୍ର ଗୁଡି ଧିରେନ ମିଶ୍ର ଶୈଳନ୍ଦ୍ର ଭିକାରୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲୀ ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ସ୍ୱୟମ ପାଢ଼ୀ, ନେହା ନିହାରିକା, ମଣ୍ଟୁ ଛୁରୀଆ, ଲିପ୍ସା ମହାପାତ୍ର, ସିଧିସ୍ନା ବିନ୍ଧାଣୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ୭ ସେପ୍ଟେମ୍ବର ୨୦୨୨ରେ ଏହି କଥାଚିତ୍ରଟିର ଗୀତଗୁଡ଼ିକ ମୁକ୍ତିଲାଭ କରିଥିଲା ।
ମୋରନୀ ଏକ ଗ୍ରାମ ତଥା ଶୈଳ ନିବାସ । ଏହା ଭାରତୀୟ ରାଜ୍ୟ ହରିୟଣାର ପଞ୍ଚକୁଲା ଜିଲ୍ଲାର ମୋରଣୀ ପାର୍ବତ୍ୟ ଅଞ୍ଚଳରେ ୧୨୬୭ମିଟର ଉତ୍ଛରେ ଅବସ୍ଥିତ । ଏହା ଚଣ୍ଡିଗଡଠାରୁ ପ୍ରାୟ 45 କିଲୋମିଟର ଓ ପଞ୍ଚକୁଲା ସହରଠାରୁ ୩୫ କିଲୋମିଟର ଦୂରରେ ଅବସ୍ଥିତ। ଏଠାରେ ହିମାଳୟ ପାର୍ବତ୍ୟ ଇଲାକାର ଦୃଶ୍ୟ ସହ ଅରଣ୍ୟ ଓ ହ୍ରଦ ଥିବାରୁ ଏହା ଖୁବ ରମଣୀୟ ପର୍ଯ୍ୟଟନ ସ୍ଥଳ ହିସାବରେ ଜଣାଶୁଣା ।  " ମୋରଣୀ "  ନାମଟି ଜଣେ ରାଣୀଙ୍କ ନାମାନୁସାରେ ହେଇଥିବା କୁହା ଯାଏ । ଭୌଗୋଳିକ ସ୍ଥିତି ମ୍ରନୀଠାରେ ଥିବା ପର୍ବତ ମାଲା ହିମାଲୟର ଶିବାଳିକ ରେଞ୍ଜରେ ରହିଛି । ଏହା ଦୁଇଟି ସମାନ୍ତରାଳ ଧାଡିରେ ଅଛି । ସମୁଦ୍ରପତ୍ତାନଠାରୁ 4,000 ଫୁଟ ଉପରେ ଥିବା ମୋରଣୀ ନିକଟରେ ୨ଟି ହ୍ରଦ ରହିଛି । ବହିଃଦୃଶ୍ୟ ଏଠାରେ ହରିୟଣା ସରକାରଙ୍କ ନିର୍ମିତ ମାଉଣ୍ଟେନ କୁଏଲ ନାମକ ହୋଟେଲ ରହିଛି । ରାଜ୍ୟ ରାଜପଥରୁ ସଂଯୋଗ କରୁଥିବା ରାସ୍ତା ପର୍ବତ ତଳ ଯାଏ ଯାଇଛି । ରହଣି ସୁବିଧା ସନ୍ନିକଟରେ ଥିବା ଟିକକର ତାଳ ଅଞ୍ଚଳରେ ମଧ୍ୟ ପର୍ଯ୍ୟଟକ ମାନଙ୍କ ପାଇଁ କୁଟୀର ବ୍ୟବସ୍ଥା ରହିଛି । ଭାରତୀୟ ଅରଣ୍ୟ ବିଭାଗ ତରଫରୁ ମଧ୍ୟ ଏଠାରେ ରେଷ୍ଟ ହାଉସ କରାଯାଇଛି । ପିଡ଼ବଲଇଉଡ଼ିର ମଧ୍ୟ ରେଷ୍ଟ ହାଉସ ମିରମିତ ହେଇଛି । ସ୍ୱୀମିଂ ପୁଲ ସମେତ ସ୍କେଟିଙ୍ଗ ସୁବିଧା ମଧ୍ୟ ଉପଲବ୍ଧ । ମୋରଣୀ ହିଲ ଦୁର୍ଗ ଏକ ପ୍ରାଚୀନ ଦୁର୍ଗ ଏହି ଅଞ୍ଚଳରେ ରହିଛି , ଯାହା ବର୍ତ୍ତମାନ ଭଗ୍ନ ଅବସ୍ଥାରେ ଅଛି । ପର୍ବତରେ ପାଇଁ ଗଛର ଅରଣ୍ୟ ଥିବା ସହ ଟ୍ରେକିଙ୍ଗ ପାଇଁ ଏହା ବହୁ ଉପଯୋଗୀ । ଟିକକର ତାଳ ହିଲ୍ଲଠାରେ ଥିବା 2ଟି ହ୍ରଦ ମଧ୍ୟରୁ ବଡ ହ୍ରଦକୁ ଟିକକର ତାଳ ନାମ ଦିଆଯାଇଥାଏ । ଛୋଟ ହ୍ରଦକୁ ଛୋଟା ଟିକକର ତାଳ କୁହାଯାଏ । ଦୁଇଟି ହ୍ରଦ ଭିନ୍ନ ସ୍ଥାନରେ ଥିଲେ ମଧ୍ୟ ଉଭୟର ଜଳ ସ୍ତର ସମାନ ରହୁଥିବାରୁ ଏକ ଲୁପ୍ତ ଚାନେଲଦ୍ୱାରା ଉଭୟ ସଂଯୁକ୍ତ ହେଇଥିବାର ବିଶ୍ୱାସ କରାଯାଏ। ମୋରଣୀ ହିଲ ମନ୍ଦିର ଏଠାରେ ଏକ ୧୨ ଶ ଶତାବ୍ଦୀର ମନ୍ଦିର ରହିଛି । ପ୍ରତ୍ନତତ୍ତ୍ୱିକ ଖନନ ପରେ ଏହି ମନ୍ଦିରର ଭଗ୍ନାବଶେଷ ବାହାରିଥିଲା ।
ଗୋବିନ୍ଦ ଚନ୍ଦ୍ର ଶୂରଦେଓ  (ଜନ୍ମ ୧୮୮୪) ଊନବିଂଶ ଓ ବିଂଶ ଶତାବ୍ଦୀରେ ଓଡ଼ିଶାର ଅଗ୍ରଗଣ୍ୟ ରାସ ପ୍ରବର୍ତ୍ତକ ଥିଲେ  । ଉତ୍କଳୀୟ ରାହାସ ପରମ୍ପରାର ସେ ଜଣେ ପ୍ରଧାନ ଗୁରୁ ଓ ପ୍ରଚାରକ । ଏହା ସଙ୍ଗେ ସଙ୍ଗେ ସେ ଥିଲେ ଉତ୍ତମ କବି ଓ ବିଶିଷ୍ଟ ଓଡ଼ିଶୀ ସଙ୍ଗୀତଜ୍ଞ । ଜୀବନୀ ୧୮୮୪ ଖ୍ରୀଷ୍ଟାବ୍ଦ ଏପ୍ରିଲ ୧୨ ତାରିଖରେ ଦକ୍ଷିଣ ଓଡ଼ିଶାର ଅନ୍ୟତମ ଗଡ଼ଜାତ ତରଳାଗଡ଼ରେ ଶୂରଦେଓ ଜନ୍ମଲାଭ କରିଥିଲେ । ତାଙ୍କର ମାମୁ ନୟାଗଡ଼ ରାଜା ରଘୁନାଥ ସିଂହ ମାନ୍ଧାତା ଶୂରଦେଓଙ୍କ ଅଭିଭାବକତ୍ୱରେ ରହି ସେ କଲେଜ ଶିକ୍ଷା ସମାପ୍ତ କରିଥିଲେ । ଦକ୍ଷିଣ ଓଡ଼ିଶା ଓ ନୟାଗଡ଼ର ପରମ୍ପରାରେ ରହି ସେ ଏକ ସାଙ୍ଗୀତିକ ପରିବେଷରେ ବଡ଼ ହୋଇଥିଲେ । ଏଣୁ ନୃତ୍ୟ ସଙ୍ଗୀତ ପ୍ରତି ବୀଶେଷ ଆକୃଷ୍ଟ ହୋଇଥିଲେ । କଲେଜ ଶିକ୍ଷା ସମୟରେ ସେ କଟକର ସଙ୍ଗୀତମୟ ପରିବେଶଦ୍ୱାରା ମଧ୍ୟ ପ୍ରଭାବିତ ହୋଇଥିଲେ । କବି ଶୂରଦେଓ ରାମଲୀଳା, ମାନଭଞ୍ଜନ, ଯୁଗଳମିଳନ, ସାକ୍ଷୀଗୋପାଳ, ଧ୍ରୁବ, ସୁଦାମା, ଗୋପେଶ୍ୱର ପୂଜା, ଇନ୍ଦ୍ରସଭା, ନରମେଧ ଯଜ୍ଞ, ନରକାସୁର ବଧ, ମାୟାଶର୍ବରୀ, ଶ୍ରୀକୃଷ୍ଣ ମହିମା, ଉତ୍କଳରମଣୀ, ମୁକୁନ୍ଦଦେବ, ହିନ୍ଦୋଳ ବିଜୟ, ମିବାର ପୁତ୍ର, ମୁଁ ପାଠୋଇ ବୋହୂ, ପେଟେଣ୍ଟ ମେଡ଼ିସିନ୍, ମହନ୍ତ ଫାର୍ଶ, ହାଡ଼ୁବାବୁ ଫାର୍ଶ, ତାରାବାଈ ଓ କୁଳରକ୍ଷା ପ୍ରଭୃତି ଅନେକ ଲୀଳା ନାଟକ ଓ ପ୍ରହସନ ଆଦି ୨୨ ଖଣ୍ଡ ପୁସ୍ତକ ରଚନା କରିଥିଲେ । ଶୂରଦେଓ ଜଣେ ରାସ ରଚୟିତା ନଥିଲେ । କିନ୍ତୁ ରାସଦଳ ଗଠନ କରି ସେ ଓଡ଼ିଶା ସାରା ରାହାସର ପ୍ରଚାର କରିବାରେ ସେ ଅନନ୍ୟ ଉଦ୍ୟମ କରିଥିଲେ । ଆଠଗଡ଼ ରାଜା ବିଶ୍ୱନାଥ ଦେବ ବର୍ମା ଶରଦ ରାସ ଗ୍ରନ୍ଥ ଲେଖିସାରିବା ପରେ କେନ୍ଦ୍ରାପଡ଼ା ପଠାଇ ଥିଲେ ; ସେତେବେଳେ ଶୂରଦେଓ ତାଙ୍କ ଶ୍ୱଶୁର କେନ୍ଦ୍ରାପଡ଼ା ଜମିଦାର ଶ୍ୟାମସୁନ୍ଦର ନରେନ୍ଦ୍ରଙ୍କ ଗୃହରେ ଥିଲେ । ବିଶ୍ୱନାଥ ଦେବ ବର୍ମାଙ୍କ ରାସ ଶୂରଦେଓଙ୍କ ଉଦ୍ୟମରେ କେନ୍ଦ୍ରାପଡ଼ାରେ ଅଭିନୀତ ହୋଇଥିଲା । ଛୋଟ ଛୋଟ ବାଳକମାନଙ୍କୁ ନେଇ ସେ ଏକ ରାସଦଳ ଗଢ଼ିଥିଲେ । ଏହି ରାସଦଳ ପରେ କେନ୍ଦ୍ରାପଡ଼ା ବାହାରେ ଅନ୍ୟ ବହୁ ସ୍ଥାନରେ ଅଭିନୟ ପ୍ରଦର୍ଶନ କରି ବେଶ ସୁନାମ ଅର୍ଜ୍ଜନ କରିଥିଲେ । କଟକର ବାସନ୍ତୀ ରଙ୍ଗମଞ୍ଚରେ ଅଭିନୟ କରିବା ପରେ ମୁକୁର ପତ୍ରିକାର ସମ୍ପାଦକ ବ୍ରଜସୁନ୍ଦର ଦାସ କବିଙ୍କୁ ସମ୍ବର୍ଦ୍ଧନା ଜଣାଇ ଏକ ସ୍ୱର୍ଣ୍ଣପଦକ ପୁରସ୍କାର ଦେଇଥିଲେ । କବି ରାସର ଗୋଟିଏ ଆରତି ଗୀତ ଲେଖିଥିଲେ । ଏହା ସେତେବେଳେ ରାସଦଳମାନଙ୍କ ନିକଟରେ ଏତେ ପ୍ରିୟ ଥିଲା ଯେ କବିଙ୍କ ଦଳ ଭାଙ୍ଗିଯିବା ପରେ ମଧ୍ୟ ଅନ୍ୟ ଦଳମାନେ ଏହି ଗୀତ ନିଜ ନିଜ ରାସ ଆରମ୍ଭରେ ଗାଉଥିଲେ । ସେହି ଗୀତଟି ନିମ୍ନରେ ଦିଆଗଲା ।
ଟକ୍‌ସୋପ୍ଲାଜମୋସିସ୍ ଏକ ପରଜୀବୀ ରୋଗ ଯାହା ଟକ୍‌ସୋପ୍ଲାଜମା ଗୋଣ୍ଡି ଯୋଗୁ ହୁଏ ।ବୟଃପ୍ରାପ୍ତ ଲୋକଙ୍କର ପ୍ରାୟ କୌଣସି ଲକ୍ଷଣ ଦେଖାଯାଏ ନାହିଁ । ବେଳେବେଳେ କିଛି ସପ୍ତାହ ବା ମାସ ଧରି ସାମାନ୍ୟ ଫ୍ଲୁ ଭଳି ଥଣ୍ଡା ହୁଏ ଓ ଲସିକା ଗ୍ରନ୍ଥି ଦରଜ ହୋଇଯାଏ । ଚକ୍ଷୁ ସମସ୍ୟା କିଛି ଲୋକଙ୍କର ହୁଏ । ଦୁର୍ବଳ ଇମ୍ମ୍ୟୁନିଟି ସିସ୍ଟମ ଥିଲେ ବାତ  ମାରେ ଓ ଅଙ୍ଗ ସମନ୍ୱୟର ଅଭାବ ହୁଏ । ଗର୍ଭାବସ୍ଥାରେ ଏହି ରୋଗ ହେଲେ ଶିଶୁର ଜନ୍ମଗତ ଟକ୍‌ସୋପ୍ଲାଜମୋସିସ୍ ହୁଏ । ପରଜୀବୀର ସିସ୍ଟ ମିଶ୍ରିତ ଦରସିଝା ଖାଦ୍ୟ ଖାଇଲେ, ସଂକ୍ରମିତ ବିଲେଇ ମଳ ଅପମିଶ୍ରିତ ଖାଦ୍ୟ ଖାଇଲେ ଓ ଗର୍ଭାବସ୍ଥାରେ ମାଆ ସଂକ୍ରମିତ ଥିଲେ ଶିଶୁକୁ ଏହି ରୋଗ ବ୍ୟାପେ । କ୍ୱଚିତ ଏହି ରୋଗ ରକ୍ତ ସଞ୍ଚାରଣଦ୍ୱାରା ବ୍ୟାପିଥାଏ । ଏହା ମାନବଠାରୁ ଅନ୍ୟ କୌଣସି ଉପାୟରେ ମାନବକୁ ବ୍ୟାପେନାହିଁ । ଏହି ପରଜୀବୀ ବିଲେଇ ପରିବାରର ଦେହରେ ଯୌନ ପ୍ରଜନନ କରି ବଂଶ ବଢ଼ାଏ । ମାନବ ସ‌ହିତ ଅଧିକାଂଶ ଉଷ୍ମ ରକ୍ତଧାରୀ ଯନ୍ତୁଙ୍କୁ ଏହା ସଂକ୍ରମିତ କରେ । ରକ୍ତରେ ଏହାର ଆଣ୍ଟିବଡି ମିଳିଲେ ଓ ଆମ୍‌ନିଓଟିକ୍ ତରଳ ପଦାର୍ଥରେ ପରଜୀବୀର ଡିଏନଏ ମିଳିଲେ ରୋଗ ନିର୍ଣ୍ଣୟ କରାଯାଏ । ଖାଦ୍ୟ ଉତ୍ତମରୂପେ ପ୍ରସ୍ତୁତ କଲେ ଏହି ରୋଗ ପ୍ରତିରୋଧ କରିହୁଏ । ଗର୍ଭବତୀ ମହିଳାଙ୍କୁ ବିଲେଇ ଛୁଆ ବାକ୍ସ ପରିସ୍କାର କରିବାକୁ ମନା କରାଯାଏ । ଲକ୍ଷଣ ନ ଥିବା ଲୋକଙ୍କ ଚିକିତ୍ସା ଅନାବଶ୍ୟକ । ଗର୍ଭାବସ୍ଥାରେ ଚିକିତ୍ସା ନିମନ୍ତେ ସ୍ପାଇରାମାଇସିନ କିମ୍ବା ପାଇରିମେଥାମିନ/ସଲଫାଡାଏଜିନ ଓ ଫଲିନିକ ଏସିଡ ଦିଆଯାଇପାରେ । ପୃଥିବୀର ପ୍ରାୟ ୫୦ % ଲୋକଙ୍କୁ ଏହି ରୋଗ ହୁଏ । ଆମେରିକାରେ ୨୩ % ଲୋକ ଏହାଦ୍ୱାରା ଆକ୍ରାନ୍ତ ହୁଅନ୍ତି, ଓ ପୃଥିବୀର କେତେକ ସ୍ଥାନରେ ୯୫ % ଲୋକ ଆକ୍ରାନ୍ତ ହୁଅନ୍ତି । ପ୍ରତିବର୍ଷ ପ୍ରାୟ ୨୦୦,୦୦୦ ଜନ୍ମଗତ ଟକ୍‌ସୋପ୍ଲାଜମୋସିସ୍ ଚିହ୍ନଟ ହେଉଛନ୍ତି । ଚାର୍ଲସ୍ ନିକୋଲି ଓ ଲୁଇ ମାନ‌କ‌କ୍ସ ପ୍ରଥମେ ସନ ୧୯୦୮ରେ ଏହା ବିଷୟରେ ବର୍ଣ୍ଣନା କରିଥିଲେ । ମାଆଠାରୁ ଶିଶୁକୁ ବ୍ୟାପିବା ୧୯୪୧ ମସିହାରେ ପୁଷ୍ଟିକରଣ କରାଯାଇଥିଲା ।
ରୁକ୍ମଣୀ ଦେବୀ ଔଣ୍ଡଳେ  (୨୯ ଫେବୃଆରୀ ୧୯୦୪ - ୨୪ ଫେବୃଆରୀ ୧୯୮୬) ଜଣେ ଭାରତୀୟ ଥିଓସଫିଷ୍ଟ, ନର୍ତ୍ତକୀ ଓ ଭାରତନାଟ୍ୟମ ନୃତ୍ୟସଂଯୋଜିକା ଓ ପ୍ରାଣୀ ଅଧିକାର ଓ କଲ୍ୟାଣ କର୍ମୀ ଥିଲେ  । ସେ ମୂଳ  "ସାଧିର"  ଶୈଳୀରୁ ବାହାରି ଭାରତନାଟ୍ୟମର ସର୍ବାଧିକ ପୁନର୍ଜାଗରଣବାଦୀ ଭାବେ ଜଣା । ସାଧିର ଶୈଳୀ ମନ୍ଦିର ନର୍ତ୍ତକୀ ଦେବଦାସୀଙ୍କ ଭିତରେ ପ୍ରଚଳିତ ଥିଲା । ସେ ବିଭିନ୍ନ ଭାରତୀୟ ପାରମ୍ପାରିକ କଳା ଓ ଶିଳ୍ପର ପୁନରୁତ୍ଥାନ ପାଇଁ କାମ କରିଥିଲେ । ନିଜେ ଉଚ୍ଚ ଜାତିର ହୋଇ ମଧ୍ୟ ସେ ସମକାଳୀନ ୧୯୨୦ ଦଶକର ସମାଜରେ ନୀଚ ଜାତିଦ୍ୱାରା ପରିବେଷିତ ଓ ନୀଚ ନାଚ ଭାବେ ଗଣା ହେଉଥିବା ଭାରତନାଟ୍ୟମକୁ ପେସା ଭାବେ ଆଦରିଥିଲେ । ସେ ନାଚର ସୌନ୍ଦର୍ଯ୍ୟ ଓ ଐଶ୍ୱରୀକ ମାନକୁ ଚିହ୍ନି ସେ ନାଚଟି ଶିଖିବା ସହିତ ଅତ୍ୟଧିକ ସାଧାରଣ ଧାରଣା ସତ୍ତ୍ୱେ ମଧ୍ୟ ମଞ୍ଚରେ ପରିବେଷଣ କରୁଥିଲେ । ରୁକ୍ମଣୀ ଦେବୀ ଇଣ୍ଡିଆ ଟୁଡ଼େର  "ଭାରତକୁ ଗଢ଼ିଥିବା ୧୦୦ ଜଣଙ୍କ ତାଲିକା" ରେ ସ୍ଥାନ ପାଇଥିଲେ । ସେ ୧୯୫୬ରେ ପଦ୍ମ ଭୂଷଣ ସମ୍ମାନରେ ଓ ୧୯୬୭ ସଙ୍ଗୀତ ନାଟକ ଏକାଡେମୀ ଫେଲୋସିପରେ ସମ୍ମାନୀତ ହୋଇଥିଲେ । ଜୀବନୀ ପ୍ରାରମ୍ଭିକ ଜୀବନ ଓ ବିବାହ ରୁକ୍ମଣୀ ଦେବୀ ୧୯୦୪ ମସିହା ଫେବୃଆରୀ ୨୯ ତାରିଖରେ ମଦୁରାଇର ଏକ ବ୍ରାହ୍ମଣ ଘରେ ଜନ୍ମ ନେଇଥିଲେ । ତାଙ୍କ ପିତା ନୀଳକଣ୍ଠ ଶାସ୍ତ୍ରୀ ଜଣେ ଇଞ୍ଜିନିୟର ଭାବେ ପବ୍ଲିକ ୱର୍କସ ଡିପାର୍ଟମେଣ୍ଟରେ କାମ କରିବା ସହ ଜଣେ ଶିକ୍ଷାବିଦ ଥିଲେ । ତାଙ୍କ ମାତା ସେସାମାଲ ଜଣେ ସଙ୍ଗୀତ ପ୍ରେମୀ ଥିଲେ । ଶାସ୍ତ୍ରୀଙ୍କ ଚାକିରିରେ ବଦଳି ଅଧିକ ଥିବାରୁ ତାଙ୍କ ଘରେ ସଭିଏଁଁ ଅଧିକ ସ୍ଥାନରେ ରହିଥିଲେ । ସେ ୧୯୦୧ ମସିହାରେ ଥିଓସୋଫିକାଲ ସୋସାଇଟି ସଙ୍ଗେ ପରିଚିତ ହୋଇଥିଲେ । ଆନ୍ନି ବେସାନ୍ତଙ୍କ ଦ୍ୱାରା ପରିଚାଳିତ ଥିଓସୋଫିକାଲ ଆନ୍ଦୋଳନ ଦ୍ୱାରା ଅନୁପ୍ରାଣୀତ ହୋଇ ଶାସ୍ତ୍ରୀ ଚେନ୍ନାଇର ଆଡୟାରକୁ ସ୍ଥାନାନ୍ତରିତ ହୋଇଥିଲେ । ସେଠାରେ ସେ ଥିଓସୋଫିକାଲ ସୋସାଇଟି ଅଫ ଆଡୟାରଠାରେ ଘର ତୋଳାଇ ବସବାସ କଲେ । ସେଠାରେ ଅଳ୍ପବୟସା ରୁକ୍ମଣୀ ଥିଓସୋଫିକାଲ ଚିନ୍ତାଧାରା ଓ ନୂଆ ଭାବନା, ସଂସ୍କୃତି, ମଞ୍ଚ ଅଭିନୟ, ସଙ୍ଗୀତ ଓ ନାଚ ସହ ପରିଚିତ ହେଲେ ।ସେଠାରେ ସେ ବ୍ରିଟିଶ ଥିଓସୋଫିଷ୍ଟ ଜର୍ଜ ଔଣ୍ଡଳେଙ୍କ ସହ ପରିଚିତ ହେଲେ । ଜର୍ଜ ଆନି ବେସାନ୍ତଙ୍କ ଜଣେ ପାଖ ସହକର୍ମୀ ଥିଲେ ଓ ପରେ ବାରଣାସୀର କେନ୍ଦ୍ରୀୟ ହିନ୍ଦୁ ମହାବିଦ୍ୟାଳୟର ଅଧ୍ୟକ୍ଷ ଭାବେ ଯୋଗଦେଇଥିଲେ । ରୁକ୍ମଣୀ ଦେବୀ ଜର୍ଜ ଔଣ୍ଡଳେଙ୍କୁ ବିବାହ କରିଥିଲେ ।
ଏର୍ଲୋଟିନିବ, ଅନ୍ୟମାନଙ୍କ ମଧ୍ୟରେ ଏକ ବ୍ୟବସାୟୀକ ନାମ ଟାର୍ସେଭା/ , ହେଉଛି ଏକ ଔଷଧ ଯାହା ଅଗ୍ନାଶୟ କର୍କଟ ଓ ଅଣ-ଛୋଟ କୋଷ ଫୁସଫୁସ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  ନିର୍ଦ୍ଦିଷ୍ଟ ଭାବରେ ଏହା ଏପିଡର୍ମାଲ ଅଭିବୃଦ୍ଧି ଫ୍ୟାକ୍ଟର ରିସେପ୍ଟରରେ  ରେ ହେଉଥିବା ମ୍ୟୁଟେସନ - ଏକ ଏକ୍ସନ୍ ୧୯ ବିଲୋପ  ( 19) କିମ୍ବା ଏକ୍ସନ୍ 21  ( 858 ) ପ୍ରତିସ୍ଥାପନ ମ୍ୟୁଟେସନ୍ - ରୋଗ ପାଇଁ ଦିଆଯାଏ ଯାହା ଶରୀରର ଅନ୍ୟ ସ୍ଥାନ‌କୁ ବ୍ୟାପିଥାଏ  । ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାଶ, ତରଳ ଝାଡ଼ା, ମାଂସପେଶୀ ଯନ୍ତ୍ରଣା, ଗଣ୍ଠି ଯନ୍ତ୍ରଣା ଏବଂ କାଶ ଅନ୍ତର୍ଭୁକ୍ତ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଫୁସଫୁସ ସମସ୍ୟା, ବୃକ୍‌କ ସମସ୍ୟା, ଯକୃତ ବିଫଳତା, ଜଠରାନ୍ତ୍ର ଛିଦ୍ର, ଷ୍ଟ୍ରୋକ୍ ଏବଂ କର୍ଣ୍ଣିଆ ଘାଆ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ  ଏହା ଏକ ରିସେପ୍ଟର ଟାଇରୋସିନ କାଇନେଜ ଇନହିବିଟର ଯାହା ଏପିଡର୍ମାଲ ବୃଦ୍ଧି ଫ୍ୟକ୍ଟର   ଉପରେ କାର୍ଯ୍ୟ କରେ  ଯୁକ୍ତରାଷ୍ଟ୍ରରେ ୨୦୦୪ ମସିହାରେ ଡାକ୍ତରୀ ବ୍ୟବହାର ପାଇଁ ଏର୍ଲୋଟିନିବ ଅନୁମୋଦିତ ହୋଇଥିଲା। ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ତାଲିକାରେ ଏହାର ନାମ ଅଛି । ଯୁକ୍ତରାଷ୍ଟ୍ରରେ, ୨୦୧୯ ସୁଦ୍ଧା ଏହାର ମୂଲ୍ୟ ପ୍ରାୟ ୮,୮୩୨ ଆମେରିକୀୟ ଡଲାର୍ ଥିଲା  ଯୁକ୍ତରାଜ୍ୟରେ ପ୍ରତି ମାସରେ ଏହା ପିଛା ୧,୬୩୨ ପାଉଣ୍ଡ ଖର୍ଚ୍ଚ ହୋଇଥାଏ
ସେକନିଡାଜୋଲ  (ଇଂରାଜୀ ଭାଷାରେ ), ସୋଲୋସେକ ଏକ ବିକ୍ରୟ ନାମ, ହେଉଛି ଏକ ଅଣୁଜୀବରୋଧୀ ଔଷଧ ଯାହା ଜୀବାଣୁ ଭାଜିନୋସିସ ଏବଂ ଟ୍ରାଇକୋମାନାସ ଭାଜିନାଇଟିସ ଭଳି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯୋନୀପଥ ଇଷ୍ଟ ସଂକ୍ରମଣ, ମୁଣ୍ଡବିନ୍ଧା, ଅଇ, ତରଳ ଝାଡ଼ା ଏବଂ ପେଟ ଯନ୍ତ୍ରଣା ହୋଇପାରେ । ଗର୍ଭାବସ୍ଥାରେ ଓ ସ୍ତନ୍ୟପାନ ସମୟରେ ଏହି ଔଷଧ ଦେଲେ ପାର୍ଶ୍ୱ ପ୍ରତିକ୍ରିୟା ହୋଇପାରେ । ଏହା ଏକ ନାଇଟ୍ରୋଇମିଡାଜୋଲ ଯାହାର କାର୍ଯ୍ୟ ପ୍ରଣାଳୀ ସଂପୂର୍ଣ୍ଣ ସ୍ପଷ୍ଟ ନୁହେଁ । ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସେକନିଡାଜୋଲକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ଗୋଟିଏ ମାତ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୮୦ ଡଲାର ଥିଲା । କିଛି ଦଶନ୍ଧି ଧରି ଦୁନିଆର ଅନ୍ୟାନ୍ୟ ସ୍ଥାନରେ ଏହା ଉପଲବ୍ଧ ଅଛି ।
ଟାନୀ   :  ,       ( 1997),      ( 2003),ହିମାଲୟର ପୂର୍ବ ପାଟସ୍ଥ ଅଞ୍ଚଳରେ ବ୍ୟବହୃତ ହଉଥିବା ଏକ ସିନୋ-ତିବତୀୟ ସମ୍ପୂର୍ଣ ଭାଷା ପରିବାର  ।ଏହି ଅଞ୍ଚଳ ଚତୁର୍ଦିଗରେ ତିବତ , ଆସାମ , ଭୁଟାନ ଓ ବର୍ମା ଦେଶଦ୍ୱାରା ପରିବେଷ୍ଟିତ । ଟାନୀ ଭାଷା ଅରୁଣାଚଳ ପ୍ରଦେଶ , ଆଦି ଅଞ୍ଚଳ , ଅପାଟାନୀ , ଗାଲୋ ,ମିଶିଙ୍ଗ , ନିଶି , ଉପର ସିୟାଙ୍ଗ , ତଳ ସୁବନସିରି , ଉପର ସୀବନଶିରୀ, ଧେମାଜି ଇତ୍ୟାଦି ଅଞ୍ଚଳରେ ପ୍ରାୟ 6 ଲକ୍ଷ୍ରୁ ଅଧିକ ଲୋକଙ୍କଦ୍ୱାରା ବ୍ୟବହାର ହେଇଥାଏ । ଟାନୀ ଭାଷା କହୁଥିବା ଅଞ୍ଚଳର ଆୟତନ ପ୍ରାୟ 40,000 ବର୍ଗ କିଲୋମିଟର । ଏହା ବ୍ଯତୀତ ଇଣ୍ଡୋ-ସିନୋ ସିମାଞ୍ଚଳ , ମେଦୋଙ୍ଗ ଅଞ୍ଚଳରେ ମଧ୍ୟ ବିଛୁରିତ ଭାବରେ ଏହି ଭାଷାର ପ୍ରଚାଳନ ରହିଛି । ଶ୍ରେଣୀ ବିଭାଗ ରକ୍ଷ୍ୟଣଶୀଳ ଭାବରେ ଟାନୀ ଭାଷାକୁ ସିନୋ-ତିବତାନ ଭାଷାର ଏକ ସ୍ୱତନ୍ତ୍ର ଶାଖା ଭାବରେ ନିଆଯାଇଥାଏ । ଦିଆରୋ ଭାଷା, ତରାୟଣ ଭାଷା ଓ ଇଦୁ ଭାଷା କୁ ତାହାର ନିକଟତମ ସମ୍ପର୍କିତ ଭାବରେ ନିଆଯାଏ ।କିନ୍ତୁ ତାହାର ପ୍ରଣାଳୀଗତ ଭାବରେ ସମ୍ପର୍କ ଦର୍ଶାଯାଇ ପାରି ନାହିଁ ।
ବାଙ୍କା ଭାରତୀୟ ରାଜ୍ୟ ବିହାରର ଏକ ମୁନିସିପାଲିଟି ସହର । ଏହା ବଙ୍କା ଜିଲ୍ଲାର ମୁଖ୍ୟାଳୟ । ବଙ୍କା କହିଲେ ବିହାରୀ ଭାଷାରେ ସାହସୀକୁ ବୁଝାଏ । ଜନସଂଖ୍ୟା 2001 ମସିହା ଜନଗଣନା ନାସୁସାରେ ବାଙ୍କାର ଜନସଂଖ୍ୟା 35.416 ଥିଲା । ତାହା ମଧ୍ୟରୁ ପୁରୁଷ ସଂଖ୍ୟା 54 % ଥିବା ବେଳେ ମହିଳା ସଂଖ୍ୟା 46 % ଥିଲା ।ଏଠାରେ ସାକ୍ଷ୍ୟରତା ହାର 55 % ଥିଲା ଯାହା ସେ ସମୟର ଜାତୀୟ ହାରଠାରୁ କମ ରହିଥିଲା । 6 ବର୍ଷରୁ କମ ଆବାଦୀ16 % ରହିଥିଲା ।